
4 Učinci Duha Svetoga 


Sveti i božanski Duh, koji stalno stanuje kao 
»slatki Gost duše« u svakom pravedniku i čini nje- 
govo srce pravim i živim svojim svetištem, jest naj- 
veći dar našem srcu. Ali taj dar ne dolazi osamljen! 
I On, kao i svaki visoki gost, dolazi sa svojom ple- 
menitom pratnjom. Ona uveličava u našim očima pri- 
sutnost ovoga Božanskog gosta i dara, oplemenjuje 
i podiže sve naše moći, eda duša uzmogne dostojno 
općiti s Njime i potpuno se nauživati ovoga dara. Ta 
pratnja jesu oni nadnaravni učinci, koje sveti Duh 
proizvodi u duši, u kojoj stanuje. 

Naša nas sveta vjera uči, da u svakom Božjem 
djelovanju prama stvorovima sudjeluje čitavo presve- 
to Trojstvo. Tako je i u posvećenju duša, Ali jer je 
to veliko djelo osobito djelo ljubavi Božje prama na- 
ma, zato se ono na najosobitiji način pripisuje Svetom 
Duhu, koji je sama, bitna i međusobna ljubav Oca i 
Sina, S tog razloga — iako je čitavo sveto Trojstvo 
u svakom pravedniku — velimo i osobito ističemo, 
da Duh Sveti stanuje u duši, da je On naš najviši i 
bitni dar, S istoga razloga i crkveni sabori obično 
govore samo o Duhu Svetomu, kadgod govore o djelu 
posvećenja duša. U tom smislu ovdje govorimo o 
pratnji, o divnim učincima, koje taj božanski Duh 
izvodi u dobrim i vjernim dušama, koje su živi hram 


Njegov. e 


»—— Ba 


Prvi »pratioc« iz ove pratnje, prvi i temeljni nad- 
naravni učinak, koji izvodi u duši Duh Sveti, jest 
oproštenje grijeha. Jeli duša imala na sebi 
grijeha više nego li je morskog pijeska, više nego li 
je kapalja u svim morima i rijekama i više nego li 
zvijezda na nebeskom svodu, i to Srijeha možda stra- 
šnijih i užasnijih nego li ih čitav pakao izmisliti može: 
od onoga prvog časa, kad se je duši približio ovaj 
božanski prijatelj, sve je to iščezlo i nestalo, Zašto? 
Jer je ovaj božanski oganj sve to svojom ljubavlju 
sažgao i za uvijek uništio. Duh Sveti je ljubav i to 
ljubav pravog i božanskog prijateljstva duše s Bogom 
kako to naučava anđeoski naučitelj sv, Toma (S. 
Theol, 2. 2. q. 23. a, 1.). A prvo, što se uklanja uspo- 
stavljenim prijateljstvom, jesu prošle počinjene uvre- 
de. Zato veli isti Duh Sveti: »Ljubav pokriva, uništa- 
va sve grijehe« (Proverb, 10, 12). To je htio da na- 
glasi isti božanski maš Spasitelj, kad je apostolima 
upravio one svete i utješne riječi: »Primite Duha 
Svetoga: komu otpustite grijehe, bit će im otpušteni« 
(Iv. 20, 22). Time nam jasno govori, da je baš Duh 
Sveti onaj, koji sa Sobom nosi i daje otpuštenje gri- 
jeha. Zato se isti Spasitelj drugom zgodom grozi ne- 
opraštanjem onima, koji hule, psuju ovoga Svetoga 
Duha (Mt. 12, 31). Duh Sveti je, dakle, onaj, koji čisti 
i pere našu dušu od grijeha i obnavlja je novim sjajem. 
»PošaljiDuhaSvoga — pjeva se na Duhovski 
blagdan — i sv e (što je bilo grijehom nestalo) op et 
postaje i obnavljaš lice zemlje« (Ps. 
103, 30), »Obnovite se« — opominje nas apostol na- 
roda — »obnovitese Duhom vaše duše« (Efež. 
4, 23). »I ko ostane« — govori Izaija prorok — »u 
Sionu... zvat će se svet... kad Gospodin opere 
nečistoću kćeri sionskih i očisti krv Jeruzolima u 
Duhu, koji sudi i sažiže« (Iz. 4, 3—4.), 

Ali ovaj darežljivi Duh nije zadovoljan time, da 
nam samo poda oproštenje grijeha. On oblači našu 
dušu u božansko ruho posvetne (posvećujuće) milosti, 
Ta, zar nije svojstvo prijateljstva i prijatelja, da po- 
dijeli upravo od svoga onomu, s kim je vezan 
slatkim vezom prijateljstva? Prijatelj je »polovica 
moje duše« i »drugi ja«, rekao je već stari filozof 
Aristotel. Pa zato je sasvim prirodno, da prijatelj 
prijatelju poda ono što posjeduje. To vrijedi, pače 
još savršenije, i u nadnaravnom, božanskom prijatelj- 
stvu, koje uspostavlja u nama Božja ljubav (caritas). 
Zato i govori apostol ljubavi: »Ko ima dobara ovog 
svijeta, i vidi brata svojega u nevolji, i.zatvori svoje 


srce od njega, kako ljubav Božja može da ostane u 


njemu?« (1. Iv. 3, 17), a koliko će to neizmjerno više 
vrijediti za samoga Boga, koji je sama, neizmjerna 
i nestvorena ljubav? Jer svaka naša ljubav prama 
drugima pretpostavlja u njima barem nešto dobra što 
privlači našu ljubav. A ljubav je Božja tako nesebič- 
na, savršena i svemoguća, da ona ne pretpostavlja 
ništa dobra u stvoru, već naprotiv ova ista Njegova 
ljubav stvara svako dobro i postavlja ga u svoje stvo- 
rove, koje ljubi (Sv. Toma u C, Gentes I, 4 c, 21)), 

Uzvišene li doista Božje ljubavi! S potpunim je, 
stoga, pravom rekao sv, Dionizije: »Ljubav nije do- 
pustila Bogu da ostane miran, neplodan« (De Divinis 
nom., c. 4), To, dakle, znači, kada Bog nekoga ljubi, 
da ga napunja svojim dobročinstvima, I prama tomu, 
kad nas Duh Sveti ljubi, kad stanuje u nama, On tre- 
ba da vam daje nešto od svoga, nešto što mi sami 
od sebe nijesmo imali, »A učinak Božje ljubavi — 
veli sv, Toma — u nama jest milost... I baš zato ne 
bi se moglo ni zamisliti oproštenje grijeha, kad nam 
ne bi bila dana milost.« (1. 2. q. 113. a, 3.) 

Ova posvetna milost, kojom nas preobra- 


S 


po jj ona 


zuje Sveti Duh, jest — prama riječima apostolskog 
Prvaka — usko sudjelovanje, odraz, participacija bo- 
žanske naravi (2 Petr, 1, 4), I po njoj baš postajemo 
Božja djeca i prama tomu baštinici nebeskoga Oca. 
Zato piše sv. Pavao: »Primili ste Duha, koji vas čini 
posinjenim sinovima, u komu (Duhu) kličemo (k Bogu, 
zovući Ga): Očel« (Rim, 8, 15). »Vidite — kliče za- 
nesen sv, Ivan — kako nas je Otac ljubio, da nam je 
dao, da se nazivamo i budemo djeca Božja« (1 Iv, 3,1). 
Poslije nego nas je Duh Sveti zaodjenuo tom bo- 
žanskom naravi, ne ostavlja nas, već nam daje svoju 
pomoć, svoju krepost, daje nam djelatnu milost, ko- 
jom možemo raditi u kakvoći, u svojstvu te primljene 
božanske naravi, u duhu sinova Božjih. To veli sv. 
Pavao, kad piše Rimljanima: »Oni, koje Duh Sveti 
vodi i potiče, to su sinovi Božji« (Rim 8, 14). Oni rade 
. u svom djelovanju — veli sv. Toma, tumačeći ove 
riječi — ne po slaboj sklonosti svoje volje, već po 
nadahnuću, po uputama Duha, za kojega veli prorok 
Izaija: »Doći će kao silna rijeka, kojom giba dah 
Gospodnji«- (Iz, 59, 19), Ovim Duhom Svetim, bio je i 
naš Spasitelj, kao čovjek, vođen u pustinju, da se tu 
poda molitvi i postio prije nego li će započeti svoj 
javni život, svoje propovijedanje i tvorenje čudesa. 
»Duh povede Isusa u pustinju« — veli sveti Evanđe- 
lista Luka (Lk. 4, 1). Taj isti Duh po svojoj milosti 
potiče i pomaže sve duše, u kojima On stanuje. Sve 
to lijepo i sažeto govori sv. Toma: »Djelovanje Duha 
Svetoga, koje nas pokreće i štiti, ne ograničuje se 
samo na posvetnu milost, koju On u nama uzrokuje, 
već osim toga On nas pokreće (na djelovanja) i štiti 
zajedno s Ocem i Sinom.« (1. 2. q. 109,a,9ad 2) 


Ali darežljivost ovoga božanskoga gosta ne zau- 


stavlja se ni na ovom. On nadalje usavršuje svojim 
krepostima sve naše moći, Naprije usavršuje naš ra- 

zum i volju bogoslovnim krepostima: vjerom, ufanjem 
i ljubavlju. Po njima nam pokazuje pravu našu zadnju 
svrhu to jest vječno blaženstvo u Bogu i ulijeva lju- 
bav i čežnju za tim blaženstvom, prama kojem treba 
da konačno upravimo sve želje i sva djela naša, 
Krepošću vjere Duh Sveti podiže i rasvjetljuje 
naš um, da upoznamo tajne Božjeg srca, koje ne 
bismo nigda samim svojim razumom ni naslutili, Te 
su tajne ona sveta otajstva i božanske istine, koje nam 
je Bog objavio. Ta, zar nije svojstvo prijateljstva, da 
prijatelj otkriva prijatelju tajne svoje duše? »Jer« — 
lijepo veli Anđeoski Naučitelj — »budući da su pri- 
jatelji jedno srce i jedna duša, kad prijatelj povjerava 
tajne svoga srca prijatelju, nije ih time postavio, 
izvan svoga srca« (Tumač Evanđ. sv, Iv. c, 15, lect, 3). 
A to je već i sam Isus izričito rekao: »Neću vas više 
nazivati slugama, jer sluga ne zna, što čini njegov 
gospodar, već sam vas nazvao prijateljima, jer sve 
što sam čuo od Oca, otkrio sam vama« (Iv. 15, 15). 
Potpunim, dakle, pravom govorimo, da nam Duh 
Sveti po spoznaji vjere otkriva tajne Božanstva, bu- 
dući da nas je On učinio Božjim prijateljima ulivši 


nam milost i ljubav Božju. Zato govori sv. Pavao: 


»Što oko ne vidje, i uho ne ču i u srce čovječje ne uđe 
ono pripravi Bog onima koji ga ljube. A nama je Bog 
to otkrio Duhom Svojim.« (1. Kor. 2, 9—10). A sam 
Spasitelj je to već prije bio rekao: »Još bih vam imao 
mnogo kazati, ali sad ne možete podnijeti, A kad On 
dođe, Duh istine, uputit će vas u svu istinu.« (Iv, 16, 
12—13). »Duh je, dakle, onaj, koji govori otajstva« 
(1. Kor. 14, 2). Dapače ista slatkoća i čvrstoća našeg 
vjerovanja jest plod Duha Svetoga: »Plod Duha jest 


ljubav, mir... vjera« (Gal. 5, 22—23). sf 


..Utfanje je isto tako djelo Duha Svetoga. Ufanje 
je želja, čežnja za jednim dobrom, koje je odviše uz- 

višeno ili veliko i koje je prama tomu veoma teško 
postići. Vječno blaženstvo jest dobro tako uzvišeno, 
da neizmjerno nadilazi našu narav i naše sposobnosti, 
te nam ga je nemoguće samim našim silama i nastoja- 
njima zadobiti. A Duh Sveti nas čini sposobnima, da 
možemo postignuti taj uzvišeni cilj. Jer On nas čini 
sličnima Bogu, sposobnim za sveta i nadnaravna dje- 
la, kojima možemo tu vječnu nagradu zaslužiti te 
nam već sada daje zalog budućeg blaženstva: a to je 
baš ono, što nas čini, da se možemo čvrsto nadati, 
da ćemo postići našu zadnju svrhu. »Bog nas je — 
veli sv, Pavao — pomazao i stavio svoj pečat na nas 
.i dao zalog Duha u srca naša« (2. Kor. 1, 21—22). 
A na drugom mjestu nadodaje: »Vi ste zapečačeni 
Duhom Svetim obećanja, koji je zalog našeg baštin- 
stva« (Efež, 1, 13—14). Ovo zapečačenje — 
veli sv, Toma — naznačuje našu sličnost s Bogom, 
da može raditi savršena djela, koja odgovaraju vječ- 
nom blaženstvu, a za1 0 g znači ufanje, kojim težimo 
za nebeskim blaženstvom, koje je savršeno blažen- 
stvo (C. Gent, 1 4, ć, 21), I na taj način Duh Sveti 
je izvor našeg ufanja. 


Napokon, ovaj božanski Gost uresuje našu dušu, 
srce i volju našu najljepšom i najizvrsnijom kreposti, 
kraljicom svih kreposti, Božanskom ljubavlju 
Ona uspostavlja naše prijateljstvo s Bogom. Ona je 
osobito djelo Duha, Njemu nas asimilira, Njemu nas 
osobito sličnim čini, jer je i On sam bitna ljubav. A 
mi znamo, da ova božanska krepost ljubavi, koju nam 
daje Duh Sveti »jest — po nauci Akvinskog Anđela 
— neka participacija (udio) one beskonačne ljubavi, 
koja je isti Duh Svetil« (»est enim participatio quae- 
dam infinitae caritatis, quae est Spiritus Sanctus«. 
2.24.2441.) 

Na taj su način naše duhovne moći usavršene, 
upravo pobožanstvenjene, A da se ova divna pleme- 
nitost može protegnuti na sve naše moći i na sva 
djela, koja nam imaju da služe kao sredstva, po ko- 


“jima imamo da postignemo onaj cilj, koji vjerom spo- 


znajemo, za kojim ufanjem čeznemo, i u koji smo 
ljubavlju zaljubljeni: za to nam Duh Sveti ulijeva još 
plemenitu pratnju moralnih, ćudorednih kreposti. Zo- 
vu se moralne ili ćudoredne, jer po njima dobivamo 
jakost, da možemo moralno, dobro urediti naše odno- 
šaje, naš život prama bližnjemu, prama našim nižim 
moćima i sjetilima, onako kako nas to Duh potiče 
po svojim zapovijedima te po vjeri, ufanju i ljubavi. 
Te kreposti jesu one četiri temeljne, nazvane »sto- 
žerne kreposti«: Razboritost, praved- 
nost,jakosti umjerenost. To su kao četiri 
glavne rijeke, iz kojih, kano mali potočići izviru sve 
ostale mnogobrojne manje kreposti. Ove 
natapaju Božjom milosti sve i najzabitnije kutiće na- 
ših duševnih i tjelesnih moći i tako ih uređuju, da 
svladavaju sva neuredna gibanja pokvarenih strasti, 
i da uz milost i borbu svuda zavlada divna harmonija, 
koja nas ima pripravljati i pripraviti na sigurno i vječ- 
no posjedovanje savršene harmonije i savršenog mira 


:u domovini. 


Tako se već u knjizi proroka Danijela pripisuje 
Duhu Svetom razboritost i pravednost Danijelova 
(Dan. 5, 12; 6, 3; 13, 45). Prorok Miheja govori o 
sebi: »Duh Božji napuni me jakošću« (Mih. 3, 8). »Duh 
pomaže našu slabost« — veli apostol sv. Pavao — 
(Rim 8, 26) — »jačajući nas svojom jakošću« (Efež. 3, 
13—16). Veliku umjerenost i strog život Isusova Pre- 
teče sv, Ivana, pripisuje isto Evanđelje Svetom Duhu: 
»Neće piti ni vina ni opojna pića i bit će napunjen 
Duhom Svetim već u utrobi svoje majke.« (Lk. 1, 15). 


i 

Kad je Duh Božji svim ovim bogoslovnim i moral- 
nim krepostima oplemenio sve naše moći, čitavo na- 
še biće, da može raditi sveto i dobro, tada isti ovaj 
Duh hoće da potpuno usavrši svoje djelo našeg po- 
svećenja. On hoće, da sve duše dobre volje dođu do 
takvog savršenstva, da u svemu rade u savršenom 
skladu ne samo s Božjim zapovijedima već i savje- 
tima i željama Njegovim, Zato daje dušama još više, 
delikatnije — da tako rečem — kreposti, koje nazi- 
vamo »darovima« Duha Svetoga. Ti darovi jesu 
neke božanske kreposti, božanske savršenosti našoj 
duši podijeljene, da bude sposobna slušati glas Duha 
Božjega i primati Njegove svete pokretaje i »doti- 
caje« (Duh Sveti, velimo na ljudsku, dira dušu: tako 
je to intimnol) Ovim darovima duša i njezine moći 
bivaju kao preudešene, adaptirane istomu Svetom 
Duhu, eda mogu biti kao pod nekim neprestanim 
utjecajem i vodstvom Njegovim ne samo božan- 
skim životom, već i božanskim načinom: to 
znači, da joj taj život postane lagan, neprisiljen, 
kao neka druga narav. Tek tada može nastati 
ona potpuna harmonija čovječje volje s Božjom. 
Tada tek duša postaje — u koliko je to mo- 
guće, — potpuno pobožanstvenjena potpuno i u 
svim moćima svojim slična božanskom Gostu i 
prijatelju. To su oni darovi, o kojima govori prorok 
Izaija, da će biti u svoj punini u Spasiteljevoj duši: 
»I na Njemu (Mesiji) će počivati Duh Gospodnji: 
Duh mudrosti i razuma, Duh savjeta i jakosti, Duh 
znanja, pobožnosti i straha Gospodnjeg« (Iz. 11, 2). 

Eto ovim krepostima i darovima duša izgleda sva 
kao ovijena slatkim vezama Božanskog gosta, koji 
nam se sada pokazuje kao umjetnik i vođa njezin. 
Jer On je po ovim krepostima a osobito po »darovi- 
ma« svojim nadahnjuje i pokreće, da urodi »plodo- 

vima«, to jest dobrim djelima, koja izviru iz kreposti 
i darova i koja odavaju duhovnom slatkoćom i 
lakoćom. Ti »plodovi Duha Svetoga« u 
duši jesu: ljuba v (koja daje slatkoću i milinu), ra- 
dost (koja dolazi od prisutnosti ljubljenog predmeta 
to jest Boga u našo jduši), mir (koji izvire iz dovolj- 
nog posjedovanja ljubljene osobe, a to je opet sam 
Bog), strpljivost (koja se ne gubi ni uslijed na- 
padaja zala), blagost, dobrota, vjera, kroit- 
kost, uzdržljivost (Galać. 5, 22—23; i tumač 
sv. Tome na ovom mjestu). 

Pod ovim intimnim i blagotvornim djelovanjem 
Duha, duša daje ne samo slatke »plodove« već se 
uspinje i do savršenih djela svetosti, koja se nazivlju 
»Blaženstva«.I blaženstva su plodovi Duha Sve- 
toga — veli Anđeoski Naučitelj — ali plodovi, koji 
ne odavaju samo slatkoćom i lakoćom, već su ti plo- 
dovi djela sasma savršena i uzvišena 
(»aliquid perfectum et excellens« 1, 2. q. 70, a. 2.) 

Blaženstva su nešto »savršeno«, jer se tu već na- 
lazi neka vrst blaženstva, sreće i spokoja duše, a 
pravo i potpuno blaženstvo jest najsavršenije što op- 
stoji, jer je to zadnji naš cilj, koji mora ispuniti sve 
naše želje, Jesu nešto »uzvišeno«, to jest što se izdiže 
nad ostala kreposna djela, jer se to blaženstvo sastoji | 
i nalazi u nečemu, što je inače baš protivno našoj sla- 
boj naravi: Blaženi siromasi duhom (a siro- 
maštvo je obično smatrano nesrećom; a Isus stavlja 
baš u to blaženstvo i savršena ga duša tu i nalazi!), 
jer je njihovo kraljevstvo nebesko; blaženi žalos- 
ni... (dok svijet smatra veselje za blaženstvol); bla- 
ženi krotki,., (dok narav nalazi nasladu u otpo- 
ru i osveti); blaženi koji gladuju...; blaženi mi- 
losrdni; blaženi koji su čista srca...; blaženi 
mirotvorci,.,.; blaženi, koji su progonjeni 

radi pravednosti. Blago vama kad vas pogrde i us- 
progone i uzgovore na vas lažući sve zlo radi mene. 


Veselite se i kliktujte, jer je sreća vaša velika na ne- 


besima« (Mt. 5, 3—16). 


Kada duša dopre do toga da zbilja osjeća svoje 
blaženstvo ovima, po sebi preteškim i našoj naravi 
odvratnim djelima kreposti, to znači, da ju je božan- 
ski vođa i utješitelj svojim krepostima i darovima 
potpuno zaposjeo i ognjem svoje ljubavi savršeno 
preobrazio i Sebi sličnom učinio. Znači, da ju je On 
potpuno osvojio i njezino duhovno vodstvo aktivno 
na Sebe preuzeo. 


Ova misao mora da ohrabri svaku dušu, koja oso- 
bito u početku duhovnog života osjeća teškoću u 
borbi i vježbanju u kreposti. Taj napor ne će biti niti 
na zemlji vječit! Jer — lijepo veli na nekom mjestu 
sv, Frano Saleški — početak duhovnog života je sli- 
čan lađi u luci, u mjestu gdje nema vjetra. Tu se traži 
napor veslanja, ako hoćemo da lađa ide. No kasnije 
na otvorenom moru rastvorit će svoja jedra, i lađa 
će ići brže i bez tolika napora. 


I duša neka se sjeti, da mora u početku svoga 
duhovnog života naporno, uz običnu milost Božju 
»veslati« u suzbijanju strasti. No ne smije da klone! 
Neka se sjeti, koliko li sve duhovno blago kreposti 
i darova Duha Svetoga nije u njezinoj intimnosti skri- 
to! To su ona tajanstvena jedra, koja su još kao za- 
vezana, i zato sada mora da se naporno bori. No kad 
svojim vjernim naporom u krepostima i borbi izi- 
đe iz luke početka svog duhovnog putovanja, osjetit 
će onaj silan dah, ono »duvanje« Božanskog Duha, 
koji će postepeno razviti svu svoju djelatnost krepo- 
sti, darova, plodova i blaženstava, i duša će, uz ne- 
znatan svoj lični napor a u slatkom nošenju teških 

križeva i kušnja, kao na krilima Duha ići u pratnji 
plodova i blaženstava k blaženstvu vječnom. 

U tom konačnom blaženstvu susrest će se otvore- 
na lica s božanskim svojim gostom, vođom i prijate- 
ljem. I ona će jasno uvidjeti, da je On bio Onaj, koji 
ju je prvi put preporodio vodom i milošću Svojom. 
Da je On bio Onaj, koji ju je vodio, štitio i na rukama 
svojih darova nosio. Vidjet će, da je on Onaj, koji je 
njezin početak i svrha, zasluga njezina i vječna na- 


Srada. Dr. O. Dominik Budrović O. P. 


Remek-djelo božjeg milosrdja 
»Vjerujem... i u jednoga Gospoda 


Isusa Krista... koji je radi nas 
ljudi i radi našega spasenja sišao 
s neba.« 


»Svi su putevi Gospodnji milosrđe i istina« (Ps. 
24, 10). Po istini očinske pravednosti Bog dijeli sva- 
komu stvorenju stupanj savršenstva prema odlukama 
Svoje vječne mudrosti. Jedno je savršenije od dru- 
soga, no nijedno nije lišeno dovoljno potrebnih sred- 
stava, da dopre do svog cilja. To zahtijeva nježnost 
srca pravednog Oca svih stvorenja. 

Milosrđe bistrije odsijeva. Ono je prvotni korjen 
svih Božjih djela. Pa i ono što Bog dijeli stvorenjima 
prema zahtjevima naravi temelji se na milosrđu, koje 
ih je podiglo iz bijednog »ništa« na opstanak te ih 
obilno nadarilo dobrima da postignu svoju sreću. Bog 
im uvijek pruža milosrdnu ruku dok ne poluče odre- 
đeni cilj, Na osobiti način obasipa darovima svoga 
milosrđa čovjeka. Kad ga usrećuje blaženstvom vječ- 
nog života kao nagradom čovječjih dobrih djela, opet 
je na temelju milosrđe, jer su zaslužna djela darovi 
Božje dobrote. A pred onim potresnim prizorima 

patnja što snalaze pravednike na ovoj zemlji ne na- 
zrevamo li otajstvene putove milosrđa, koje nastoji 
da patnjama očisti lake grešne ostatke, te priskoči 
bijedi ljudske naravi, e je moćnije podigne do ljubavi 
vječnih vrednota nebeskoga života? Ni grešnik nije 
isključen iz Božjeg milosrđa, Od milosrđa čeka oprost. 
Njime se ponosi protiv suda (Jak. 2, 13). Ono čak 
silazi u pakao, da tu zablista na osuđenim grešnicima. 
Zar da potpuno zaboravi na zahtjeve pravde? Ne, 
već da barem djelomično umanji njenu strogost, Ta, 
muke osuđenih ne odgovaraju beskrajnoj težini po- 
činjenih grijeha (sv. Toma I P 21. 4. ad 1), 


Uvijek") je čovjek, svijestan svoje slabosti, rado 
promatrao atribut Božjeg milosrđa i u njemu tražio 
utjehe srcu, I Stari Zavjet, iako zakon straha, obiluje 
vapajima duše milosrdnom Ocu na nebu. Potpuno 


pak otskače tek u Novom Zavjetu, pod zakonom lju- * 


bavi. S pravom se Evanđelje naziva »povijest milo- 
srđa Božjega prema dušama«, Ono nam zaista nepre- 
stano ističe Krista kao Spasitelja ljudi, kao liječnika, 
koji hoće da otare suze tjelesne i duševne bijede; 
nježnog ljubitelja bijednika, pastira, koji ostavlja 


1) O nježnom pojmu Božjeg milosrđa dosta je teško govoriti 
pred glavama podivljale nadutosti današnjeg bezvjerskog dru- 
štva, Sa svojim krivim moralno-socijalnim nazorima htijeli bi 
odstraniti taj pojam iz čovječje duše. Nekoji istovjetuju milo- 
srđe sa duševnom slabošću, Ne mogu odijeliti pojam milosrđa 
od sjetilne žalosti, Što je i gore (razumnom čovjeku bez razu- 
ma i zabune neshvatljivo), ima obožavatelja brutalne sile, koji 
bi sve slabe, bolesne ljude htjeli ukloniti s ovoga svijeta, da 
ne smetaju razvoju velikih, savremenih »nad-ljudi«, Ti su pro- 
povjednici bezbožne kulture htjeli nadomjestiti Boga . »Oca 
milosrđa«, Najprije su kušali i kušaju slijepom mnoštvu išču- 
pati svaki pojam o Bogu i nebeskim stvarima. — To je oholost 
koja demonskom zloćom izaziva silu desnice Božje, da takve 
šprosvjetitelje« rasprši u mislima srca njihova. 

devetdeset i devet ovaca da nađe onu jednu, izgub- 
ljenu; zakonodavca ljubavi prema bližnjemu; učitelja 
trajnog opraštanja uvreda nanesenih od bližnjega itd. 
U Magdaleni pokornici, dobrom lupežu, Lazaru, koga 
je oživio od mrtvih čitamo nepobitne, duboke dokaze 
milosrđa, koje graniči s beskrajnim. 

Promatrajući Božje milosrđe ne smijemo ga mjeriti 
mjerilom milosrđa među ljudima, U izljevima Božjeg 
milosrđa sve je čisto, duhovno, božansko. U čovjeku 
pak milosrđe može biti plod naravne sklonosti, Vlasti- 
ta bijeda, osjetljivost, naravna simpatija, odgoj i druge 
okolnosti mogu biti snažna poticala na milosrdno 
suosjećanje. No to se može zaustaviti na sjetilnom 
saučešću, U tome se ne sastoji bitnost milosrđa. Mo- 
že da bude tek moćno pomagalo, Pravo se naime mi- 
losrđe sastoji u tome, da smatramo tuđu bijedu kao 
vlastitu, dosljedno da je nastojimo otkloniti. Pretpo- 
stavlja dakle pravu, altruističku ljubav. Rađa se iz 
ljubavi prema dobru, hrani se i razvija unutarnjim 
dobrom u čovjeku, a očituje se izljevom dobra na dru- 
ge, koje diže iz bijede. Milosrđe je dakle, kako opaža 
sv. Toma, vrlina velikih, plemenitih, savršenih duša 
(II-II 30. 4). 

Najuzvišeniji stupanj čisto umnog milosrđa nala- 
zimo u Bogu, U Njemu nema sjetilne ljubavi ni sjetilne 
žalosti, kao ni samilosti na temelju emocija ili sim- 
patija, još manje radi bojazni zla. On pozna, ljubi i 
djeluje dobro, samo dobro, Kao pravi prijatelj On 
vrši milosrđe prema Svojim stvorenjima, jer ih smatra 
kao Svoja djela, ljubi ih kao slike Svoga savršenstva. 

Potaknut vječnom, božanskom ljubavlju, Bog je 
bio stvorio čovjeka u sreći i zadovoljstvu. Obdario ga 
nadnaravnim darom milosti i drugih odlika n, pr, 
znanja, neumrlosti itd, Prvi pak čovjek, Adam, od- 
govorna ličnost cijelog ljudskog roda, odbio je sve 

te darove za sebe i za svoje potomstvo. Pao je u 
ponor zla i bijede. U neprijateljstvu će s Bogom mo- 
rati snositi kazne smrti i drugih patnja kao zado- 
voljenje Božjoj pravdi bez nade u sretan svršetak, 
ako se ne nađe milosrdna ruka, koja će ga izbaviti iz 
ponora u koji je pao. 

Od vječnosti je bilo određeno da Bog na razva- 
linama prave ljudske naravi sagradi remek-djelo 
Svoga milosrđa, Silazi druga osoba presv. Trojstva, 
Riječ, očekivani Mesija, Krist, i to kao: 


Spasitelj. 


Čovječanstvo se je nalazilo u očajnom stanju. Je- 
calo je pod pritiskom grijeha i patnja bez utjehe. 
Patnje života imale su samo cilj zadovoljavanja 
Božjoj pravdi, Čovjek u svojoj ograničenosti nije mo- 
gao zadovoljiti. Budila se je ipak sve više i više nada 
u neku višu, božansku moć, koja će doći izliječiti 
tako duboku ranu. »A kad dođe punina vremena, 
odasla Bog Sina Svoga, rođena od žene, pokorna za- 
konu, da iskupi one, koji bijahu pod zakonom, da 
primimo posinaštvo« (Gal, 4, 4—5), I šalje ga »kao 
pomirbenu žrtvu« (Rimlj. 3.25) između grešnog čo- 
vječanstva i uvrijeđene Pravde, ' 

Beskrajna, dakle, milosrdna ljubav Božja pruža 
ruku spasa, Šalje Spasitelja »ne za djela pravde, 
koja mi učinismo, nego po svom milosrđu« (Tit. 3. 5). 
Kako da se spomenu djela pravde ili zasluge, kad 
»bijasmo po naravi djeca srdžbe«. Opstojao je velik 
uzrok srdžbe Božje na Adama iunjemuna cijelo čo- 
vječanstvo, no milosrđe Božje nadilazi sva Njegova 
djela. I zato »Bog, koji je bogat milosrđem radi ve- 
like ljubavi Svoje, kojom nas ljubi, nas, koji bijasmo 
mrtvi u grijesima, oživi s Kristom« (Efež, 2, 4—6). 

Bog je, dakle, opredijelio Sinu zadaću, »da se 
svijet spase po njemu« (Iv. 3, 17.). Bitno je dakle 
Krist na ovom svijetu Spasitelj, U vječnom je 


preodređenju dobio ime Isus. Imena što ih određene: 


osobe primaju od Boga odnose se na neku osobitu 


službu za koju su određene. U tom se imenu nalazi ' 


njihova bitna oznaka, Zato Bog po svom anđelu veli 
sv. Josipu, da djetetu nadjene »ime Isus, jer će on 
izbaviti narod svoj od grijeha njihovih« (Mt. 1, 21). 


U tom pojmu Krista kao Spasitelja-Otkupitelja 
ljudskoga roda prinosom samoga sebe za žrtvu nala- 
zimo njegovo glavno obilježje. Ono je napisano na 
prvim stranicama njegovog preodređenja. Tako je od 
vječnosti, nepromjenjivo zamišljena njegova zadaća. 
On to priznaje, veleći: »Na čelu knjige pisano je za 
mene, da učinim volju Tvoju, Bože« (Hebr, 10. 7). 
Prvo, glavno obilježje njegove duhovne fizionomije 
ocrtano nam je u podložnosti Ocu, da se žrtvuje za 
otkupljenje svijeta. 


Božja su se savršenstva dobrote, svemogućstva 
itd. dovoljno pokazala pri stvaranju svijeta, U ovom 
pak remek-djelu milosrđa (utjelovljenju — otkupljenju) 
sva su savršenstva jasnije. zasjala. Dovoljno je pro- 
misliti, kako je Bog u milosrdnom oproštenju po- 
kazao svemogućstvo, kad znamo da samo onaj koji 
ima vrhovnu vlast može oprostiti grijehe bez zado- 
voljštine (Isporedi sv, Tomu I, P, 25. 3 ad 3). Zado- 
voljio je za nas Krist, no time baš otskače svemoguća 
ljubav prema nama »kad nije On vlastitoga Sina po- 
štedio, nego ga je predao za sve nas« (Rimlj, 8. 32). 
S Kristom nam je pak darovao sve. Potoci milosti 
natapaju ljudske duše, a čovječanstvo je zapanjeno 
kako je dobar i svemoguć Bog, koji je iz silnoga zla 
istočnoga grijeha po milosrdnom Spasitelju znao iz- 

vaditi tolika dobra. Uistinu: »Gdje se umnožio grijeh, 
većma je izobilovala milost« (Rimlj. 5. 20). 

Krist je u sebi pravo čudo svemogućstva i dobrote. 
U sebi sadrži cijelo nebo i zemlju. Božanska i ljud- 
ska narav u jednoj osobi, bez miješanja, ali ipak naj- 
intimnije združene. Osoba je božanska. Bog se je 
snizio postavši nama sličan, ali se time nije umanjio 
niti nama podredio, već, potaknut milosrđem Spa- 
sitelja prema bijednom čovjeku, htio je nas učini dio- 
nicima pravoga života, vječne slave. 

Zašto je stoga došao ako ne da nas spasi? Pri- 
znajmo sa sv. Augustinom: »Jer je pao Adam, sišao 
je Krist: prvi (Adam) je pao, drugi (Krist) je sišao; 
onaj (Adam) je pao radi oholosti, ovaj (Krist) je 
sišao radi milosrđa«.) 


1) Prema tome stalnije je reći, da je bližnji, određeni 
motiv utjelovljenja u sadašnjem planu Providnosti bio: otku- 
pljenje ljudskoga roda. Time se ne ograničuju ciljevi Kristova 
dolaska, niti se niječe da je najprvi uzrok volja Božja, naj- 
zadnji pak cilj slava Božja. Treba samo vidjeti kako razna 
Božja djela nastaju i slijede u nekom redu, podređenosti, Mo- 
žemo im tražiti bližnje uzroke, Recimo stoga da je Krist do- 
šao da uveliča slavu Božju, da zadovolji Božjoj pravdi, da 
posvjedoči istinu (Iv. 18. 37), da ojača vjeru, podigne ufanje, 
užeže ljubav, da osokoli primjerom itd, ali, kako opaža sv. 
Toma: »Svi se drugi uzroci (utjelovljenja) svode na lijek gri- 
jeha« (HI P. 1, 3 ad 1). 

Sv. Toma to zaključuje na temelju zdravog realizma u 
teologiji u svijetlu objektivno shvaćene tradicije i sv. Pisma. To 
su izvori iz kojih crpimo podatke o Božjim odredbama. U 
njima nalazimo da je pojam utjelovljenja skopčan s pojmom 
otkupljenja smrću na križu, Ta je dakle namisao i odredba 
nastala u vječnosti. O mogućnosti drugog plana Providnosti, o 
drugim hipotetičnim načinima dolaska i odredaba dosta je sa- 
movoljno i nerazborito nagađati. Neistina. ne promiče slavu 
Boga, Istine, Netemeljitost, pa bilo kako uzvišenih hipoteza, 
raspaljuje maštu, ali ne umiruje pamet, Stalno je, međutim, 
da je sadašnji plan Providnosti, u kojemu je utjelovljenje spo- 

Glavni pojam Krista kao Spasitelja ne samo ne 
umanjuje, već čini da se istakne kao pravi 


Kralj. 


Krist je Bog, i kao takav vječan. Sve je stvorio, 
sve uzdržava, Kralj i gospodar svega što je u bilo 


“kojoj razlici vremena. Ali Krist je i kao čovjek vr- 


hovna glava svih ljudi i anđela, Sve nadilazi dosto- 
janstvom osobe, mudrošću i svetošću. Tu kraljevsku 
čast slijedi čast vrhovnog suca cijeloga svijeta 
(sv. Toma III, 8, 5). On je u svemu prvi. »I on je 


jeno s otkupljenjem muke na križu, od vječnosti bio zamišljen 
i određen. Zar je dakle sadašnji način Kristova dolaska pro- 
mijenio namisao nepromjenljivog Boga? Ili je možda čovjek, 
i to grijehom, efikasno djelovao na Boga da drukčije izvrši 
Svoj plan? Ako je Krist de facto došao više kao milosrdni 
Spasitelj nego na pr. kao Učitelj, znak je da je Bog od vječ- 
nosti tako odredio, predvidjevši Adamov pad. Tu vječnu, nepro- 
mjenljivu odredbu zove Pijo IX »milosrdna odluka« (misericors 
propositum«; Bulla »Ineffabilis«), U korjenu je dakle milosrđe. 

U isto vječnoj odredbi i bl. Djevica je određena za svoje 
dostojanstvo. Njeni se darovi ne mogu odijeliti od zasluga 
Kristovih. Glavni temelj svih njenih odlika jest materinstvo, 
po kojemu joj pripisujemo beskrajno dostojanstvo (sv, Toma 
LP. 25. 6 ad 4), jer je Božja majka. Bezgrešno Začeće pret- 
postavlja dostojanstvo majke Božje, No i bezgrešno Začeće se 
temelji na zaslugama Kristovim, i to ne na kojekakvim, ap- 
straktnim, idealnim zaslugama, već na zaslugama preko Kal- 
varija. Zato Pijo IX u spomenutoj Buli traži uzrok bezgrešnog 
Začeća u zaslugama Isusa Krista Spasitelja ljudskoga 
roda. Sv. Crkva u molitvi na dan Bezgrešnog Začeća nazna- 
čuje materinstvo kao razlog .bezgrešnog Začeća, ovo pak 
temelji na zaslugama Kristovim na križu. Molitva glasi; »Bože, 
koji si neoskvrnjenim Začećem Djevice pripravio Sinu svojemu 
dostojno prebivalište: molimo: kao što si nju predvi- 
djevši smrt Sina svoga od svake ljage sačuvao tako 
dopustiš itd. ,,,« I Mariji je dakle Kalvarij sredstvo, put do 
slave nebeske Kraljice. 9% 

glava tijela Crkve, ta on je prvenac prvorođeni od 
mrtvih da bude on u svemu prvi« (Kol, 1. 18). 

Ipak nije došao na zemlju da se posluži pravom 
koje mu pripada. Nije bio preodređen u ovom planu 
Providnosti da se pokaže prvotno kao kralj ili sudac. 
Bitno je Spasitelj. Priznaje, da »Bog ne posla Sina 
svoga na svijet, da sudi svijetu, nego da se svijet spa- 
se po njemu« (Iv, 3. 17). Velika je bila nada Židova 
u slobodu od rimskog sužanjstva. Nestrpljivo su oče- 
kivali obnovu svoje stare židovske države. Vlastito 
kraljevstvo Kristovo je beskrajno uzvišenije, trajnije. 
Ono je duhovno, ne od ovoga svijeta (Iv. 18. 36), već 
nebesko, 

Krist je došao da dobije kraljevstvo duša i srda- 
ca. To je i zaslužio, ali ne na temelju neostvarenih 
zasluća u nestvarnom tijelu. Htio je da vlastitom 
krvlju potpiše odredbu svoje kraljevske časti, Prije- 
“ stolje kralja ljubavi jest križ na Kalvariju. »Ponizio 
je sam sebe postavši poslušan do smrti, do smrti na 
križu. A za to ga i Bog uzvisi i darova mu ime, koje 
je nad svako ime« (Filip, 2. 8). On sam ukori dvojicu 
svojih učenika na putu u Emaus, kad su dvojili u 
pobjedu njegova kraljevstva, veleći: »O bezumni i 
sporoga srca za vjerovanje svega, što su govorili pro- 
roci! Nije li trebalo da to Krist pretrpi i tako uđe 
u slavu svoju?« (Luka 24. 25), Njegovo je, dakle, 
vlastito kraljevstvo, za koje je i došao na ovaj svijet 
počelo na Kalvariju, kad je uzdignut sa zemlje na 
kraljevskom prijestolju izrekao: »Svršeno je«. Tada je 
okupio oko sebe sve, prema obećanju: »A ja, kad 
budem podignut od zemlje, sve ću k sebi privući« (Iv. 
12. 22). ' ' 

Posve dosljedno sv. Pavao (I. Kor. 15, 20—28) na- 
značuje bitnost Kristova kraljevstva, ujedno i razlog 
njegovog dolaska, veleći, da će to njemu vlastito kra- 

ljevstvo dok je na čelu vojujuće Crkve svršiti kada 
»podloži sve neprijatelje pod noge svoje«. Istovje- 
tuje, dakle, kraljevstvo utjelovljenog Krista s pobje- 
dom nad đavlom, grijehom, smrti. To je dakle kraljev- . 
stvo spasenja, zadovoljenja pravdi Božjoj smrću na 
križu. Zadnja je smrt, koja će biti pobijeđena ulazom 
izabranika dušom i tijelom u slavu, lako je Krist pr- 
vorođeni od mrtvih, vođ, centar i cilj života, ipak 
vrhovno kraljevstvo i gospodstvo u jedinstvu života 
vječnoga spada na trojednog Boga. Zato veli sv, Pa- 
vao: »Kad mu (Kristu) bude sve pokoreno, tada će 
se i sam Sin pokoriti onome, koji mu je sve pokorio, 
da bude Bog sveusvemu«, 

Prava je, dakle, slika Kristova sadržana u trplje- 
nju, muci. Bitno je Spasitelj, više nego Kralj ili Nau- 
čitelj. Nije htio da dubokom naukom uzbudi udiv- 
ljenje nadutih filozofa. Svoju je nauku predočio u 
jednostavnim pričama. Pravu njegovu sliku, misiju 
nalazimo na križu. Tu svatko može čitati put spasa, 
užas grijeha. Jedino na križu otskače prava fiziono- 
mija Kristova, Malo nam koristi promatrati hipote- 
tične načine Kristova dolaska, kad imamo njegovu 
pravu, stvarnu sliku, 

Kršćani, udovi Kristova tijela, treba da uoče 
važnost križa kao sredstva spasa, puta u vječno kra- 
ljevstvo. Pobožni pisac savjetuje kršćanima: »Nema 
ti drugoga puta k životu i k pravom unutarnjem miru 
osim puta sv. križa i svakidanjega trapljenja samo- 


ga sebe. — Idi kuda hoćeš, traži štogod hoćeš, i ne- 


ćeš naći za nebesa uzvišenijega ni za zemlju pouzda- 
nijega puta od puta svetoga križa« (Nasljeduj Krista 
11. 12). 

U Kristu se dakle kao milosrdnom Spasitelju na- 
lazi put spasa. Velika je ljudska zloća, ali milosrđe 


je Božje od krvi Kristove načinilo potok koji će na- 

topiti najtvrđa srca, Radi milosrđa smo bili spaseni. 
Potrebito je osobito danas upraviti Kristu-Spasitelju 
molitvu za spas pojedinca i cijeloga čovječanstva. 

»Došao si, prvi put, da spasiš; rodio si se da 
spasiš; govorio si da spasiš, dao si se propeti da 
spasiš: tvoj zanat, tvoje djelo, tvoja misija, tvoj 
život sastoji se u spasavanju. I mi danas, u ovim 
tmurnim i zlim vremenima, u godinama prezasićenim 
nesnosnom boli i užasom, treba, bez oklijevanja, da 
budemo spaseni« (Papini), 


O. Dr. J. M. Kuničić O. P. 


Liturgijski život 


Liturgijska molitva 


Staro je teološko načelo: »Narav i milost ne čine 
ništa uzaluđ.« Narav i milost imaju svoja vlastita 
pravila. Tu su određeni uslovi pod kojima ostaje na- 
ravni ili vrhunaravni duhovni život zdrav, pod ko- 
jima raste, postaje intenzivniji te se obogaćuje. U 
pojedinom slučaju mogu se ova pravila bez opasnosti 
prekršiti, ako to opravdava neko jako duševno uzbu- 
đenje, velika nužda, ili to dopušta kakova izvan- 
redna nadarenost, važna svrha ili nešto slično. Ali 
bi se to osvetilo kad bi ostalo na dulje vremena. 
Kao što će život tijela smalaksati i zakržljati, ako se 
ne računa s preduvjetima. njegova razvitka, tako se 
zbiva i sa životom duha i religije: oboli, izgubi svje- 
žinu, snagu ti jedinstvo, 

Bezuvjetno to vrijedi kad se radi o uređenom du- 
hovnom životu neke zajednice. U životu pojedinca 
iznimka se lakše dopusti. Ali čim je u pitanju skup 
ljudi, kad se radi o uredbama, vježbama i molitvama, 

koje će uređivati stalnu zajedničku pobožnost, tada 
je životno pitanje hoće li se uvažiti načela zdravog 
duhovnog života. Sada se, naime, ne radi više o upu- 
tama za duhovni odnošaj stvora prema. Bogu, koje | 
mogu zadovoljiti samo pojedinu potrebu, nego o stal- 
nim odredbama, koje će stalno utjecati na dušu. One ne 
smiju biti izraz nekog izvanrednog stanja, nego mora 
da odgovaraju prosječnom svagdanjem životu. One 
ne smiu biti izraz jednog čovjeka određenog značaja, 
već moraju da budu izraz zajednice sastavljene od 
najrazličitijih naravi, Zato je jasno da će se svaka 
pogreška u izgradnji osvetiti nesmiljenom logikom. 
U početku se možda neće još opažati zbog posebnih 
okolnosti, nesređenosti, uzbuđenja i potreba, koje ne 
manjkaju kod nastajanja određenog oblika duhovnog 
odnosa. Ali što će više ove nepravilnosti isčezavati, 
a uspostavljati se uređeno duševno stanje, to će 
svaka unutarnja pogreška u tom sistemu dolaziti do 
izražaja i djelovati razorno u dubinu i širinu, 


Ovi temeljni uslovi pokazat će svoju opravđanost 
u svoj svojoj jasnosti ondje, gdje se može da razvija 
duhovni život jedne velike zajednice kroz dulje vre- 
mena, Bitni zakoni imali su tada dosta vremena da 
pokažu puninu svoje vrijednosti. U zajednici ljudi 
najrazličitijih značajeva, raznih socijalnih slojeva, 
možda i raznih narodnosti, tijekom raznih povijesnih 
i kulturnih perioda, otpalo je do stanovite mjere sve 
što je slučajno i sporedno, a ostalo je samo bitno i 
ono što je općenite vrijednosti, Tako je taj način du- 
hovnog odnosa u toj zajednici postao objektivan. 

Savršeni izraz takovog stalnog uređenja duhovnog 
života jest liturgija katoličke crkve. Ona se je mogla 
svestrano razviti, prema vremenu, mijestu i svim 
oblicima ljudske civilizacije. Tako je ona postala 

najbolja učiteljica, via ordinaria, bitni uređaj zajed- 
ničkog pobožnog života.) 

Važnost liturgije mora se sada točnije opisati. 
Prije svega mora se ustanoviti kako se ona odnosi 
prema neliturgijskom duhovnom životu. : 


Najbliža i vlastita svrha liturgije nije štovanje Boga 
po pojedincu, niti ima svrhu da njega kao takova 
poučava, duhovno budi i izgrađuje. Pojedinac nije 
nosilac liturgijskih čina i molitava. Niti je to skup 
više pojedinaca, koji su, na pr. sakupljeni u crkvi, te 
tako pretstavljaju tek prostorno i vremensko jedin- 
stvo neke »općine«. Nosilac liturgije je cjelina vjer- 
ske općine kao takove, nešto više nego jednostavni 
zbroj pojedinaca, jednom riječi — Crkva, Liturgija je 
javno i službeno bogoslužje Crkve, te je vode od nje 
zato i izabrani i postavljeni službenici, svećenici, 
Cijela duhovna općina kao takova po liturgiji izra- 
zuje svoje štovanje Bogu, i po tom štovanju ona se 
izgrađuje, Vrlo je važno da se dobro shvati ova biv- 
stvena oznaka liturgie. U ovome se razlikuje kato- 
ličko shvaćanje zajedničkog bogoslužja od pretežnog 
protestantskog shvaćanja, koje je orijentirano više 
individualno. Da zaista vjernik, upravo ovim svojim 
sudioništvom u ovom višem jedinstvu, nalazi svoje 
duhovno oslobođenje i duhovnu izgradnju, proizlazi 


1) Nije slučajno da je »religiozni papa« tako odlučno po- 
duzeo preuređenje liturgije. Nutarnja obnova cijelog kršćan- 
stva ne bi se mogla prije poduzeti, ako liturgija nema opet 
mjesto koje joj pripada. Pa i euharistijsko gibanje ne može 
da razvije svoje blagotvorno djelovanje, ako ne stupi u usku 
vezu s liturgijom. Isti papa, koji je izdao dekret o čestoj sv. 
pričesti, rekao je ovo: »Nemojte moliti pod misom što drugo, 
već molite samu sv, misul« Istom kad sv. pričest bude shva- 
ćena onako kakova je u liturgiji, može da stvori ono što Pio X. 
očekuje od nje za vjersku obnovu svijeta, 

iz toga što je čovjek po naravi nditiidadno i soci- 
jalno biće, 

Uz strogo liturgijske pobožnosti nalazimo takove 
u kojima je subjektivni elemenat jače naglašen, To 
su t, zv. pučke pobožnosti, na pr. večernjice, pobož- 
nosti koje su vezane uz određeno mjesto, vrijeme, 
prilike, itd, One imaju na sebi biljeg određenog vre- 
mena i kraja, one su neposredni izraz posebne na- 
ravi neke župe. Ako ih usporedimo sa striktno indi- 
vidualnom molitvom, vidimo da su općenite i zajed- 
ničke, ali ipak imaju na sebi biljeg partikularnosti, 
nisu kao molitveni život Crkve — liturgija. U ovim 
oblicima pučke pobožnosti dolazi mnogo jače do iz- 
ražaja potreba individualne izgradnje, Zbog toga ne 
mogu biti mjerodavni oblici i zakoni liturgijskog ži- 
vota za izvanliturgijske pobožnosti. Nikad se neće 
moći zahtievati da liturgija bude isključivi oblik za- 
jedničke pobožnosti. To bi značilo potpuno nepo- 
znavanje duhovnih potreba vjernog puka, Dapače, 
dobro je da uz liturgiju opstoje i razne pučke pobož- 
nosti, koje će se tako urediti, kako to- zahtijevaju 
razne lokalne, povijesne, nacionalne i socijalne pri- 
like, Ne bi dakle bilo ništa pogrešnije, nego kad bi 
se htjelo zbog liturgije otstraniti dragocjene oblike 
pučkih pobožnosti, ili da ih se barem pokuša izjedna- 
čiti s njom. 

Premda ima liturgija i pučka pobožnost svaka 
svoje posebne pretpostavke i ciljeve, ipak se mora 
liturgijskom bogoslužiu dati prednost, Liturgija jest i 
ostaje »lex orandi«, Neliturgijska molitva mora uvi- 
jek da se ravna prema liturgiji, da se iz nje obnavlja, 
ako hoće da sačuva svoju vitalnost, Ne može se reći 
da bi liturgija stajala u istom odnosu s pučkom mo- 
litvom kao dogma prema vjeri pojedinca, ali ipak 
ima nešto na tome. Na liturgiji mogu najlakše svi 

ostali načini duhovnog života upoznati svoje pogre- 
ške, a po n/oj mogu se opet najsigurnije vratiti na Te- 
doviti put. Različite potrebe mjesta, vremena i po- 
sebne prilike same će se od sebe odraziti u pučkoj 
pobožnosti, Naprotiv iz liturgije jasno se odrazuju 
uvijek i posvuda ista načela prave i zdrave pobož- 
nosti. 

U slijedećem ćemo pokušati izlučiti iz liturgije ne- 
koliko takovih načela, Bit će to samo pokušaj, jer 
ovaj izvod nema ambicije niti da bude definitivan 
niti da iscrpi predmet, 

Prije svega liturgija pokazuje da duhovni život 
neke zajednice mora da se osniva na dubokim misli- 
ma. Njene molitve su protkane i prožete dogmama. 
Ko još ne pozna dobro liturgiiske molitve, njemu se 
ona često pričinja kao skup teoloških naučnih for- 
mula, dok ne osjeti puninu nutarnjeg zanosa i osje- 
ćaja koji se nalaze u tim jasnim rečenicama. Takove 
su prije svega na primjer divne molitve u nedeljnim 
misama. Pa i tamo gdje bujica molitve pokaže obilje 
Svoga bogatstva i tamo je uvijek vode i oblikuju ja- 
sne misli. Misa i brevijar potpuno su isprepleteni 
s izvacima iz Svetog Pisma, pa iz djela sv. Otaca, te 


nas uvijek sile na razmišljanje, Ta čitanja često su 


popraćena posebnim molitvama t. zv. responzorijima, 
koje su zato da nam se misli dotičnog vremena još 
jednom odraze i usidre u srcu, Liturgija, koja je lex 
orandi, ujedno je prema staroj poslovici i lex cre- 
dendi — zakon vjerovanja, Sva je ispunjena blagom 
vjerskih istina iz objave, | 

. Ovime se zaista ne misli reći da srce i osjećaj u 
liturgijskoj molitvi ne bi imali nikakvog značenja. 
Molitva je zaista »uzdizanje srca k Bogu«, Ali misao 
mora voditi to srce te pomagati i bistriti njegove 
osjećaje. U pojedinom slučaju moguće je izdržati u 

samim osjećajima srca, te se s njima okoristiti, Ali 
molitva koja se često opetuje i koja služi različitim 
ljudima, mora odgovarati prerazličitim duševnim 
raspoloženjima, jer ni jedan dan nije jednak drugom. 
Ako bi dakle sadržaj liturgijskih molitava bio pre- 
težno osjećajnog karaktera, imale bi te molitve na 
sebi biljeg nekog potpuno određenog duševnog stanja, 
jer osjećaj od svih duševnih svojstava najviše teži da 
se individualizira, Takova molitva bila bi dakle uvi- 
jek onda nepodesna, kad se ne bi njen sadržaj ba- 
rem ponešto slagao s razpoloženjem onoga koji je 
hoće da moli, Inače, ona je ili neuporabiva, ili upravo 
iskrivljuje osjećaje. Zajednička molitva da bude upo- 


. rabiva mora biti prožeta bogatim i jasnim mislima. 


Samo tada može poslužiti nekoj zajednici, koja se 
sastoji od ljudi različitih svojstava i promjenjivih 
duševnih i osjećajnih raspoloženja. 

Samo misao: ima to svojstvo da vrijedi za sve. 
Misao samo uzdržava duhovni život zdravim, Samo 
je ona molitva dobra, koja dolazi od istine. Ne misli 
se ovim reći da u molitvi ne bi smjelo biti mjesta 
osjećaju, nego da mora izvirati iz potpune istine. 


Samo istina daje molitvi snagu, ona je prožima 


onom snažnom, otpornom i životnom enetgijom, 
bez koje potpuno omlitavi. Vrijedi to već za mo- 
litvu pojedinca, a koliko više mora to vrijediti za 
molitvu puka, koji u mnogom pogledu naginje na 
sentimentalnost.  Dogmatska misao oslobađa od 
ropstva srca, od nabujalosti pa i od lijenosti osjećaja. 
Ona čini molitvu jasnom i za život djelotvornom, Ali 
hoće li da zaista odgovara svojoj zadaći u zajednici, 
mora vjerska misao unijeti u molitvu istinu u svoj 
punini, 

Vidimo da pojedine istine koje sačinjavaju objavu, 
kao da stoje u nekom srotstvu s određenim dušev- 

nim ustrojstvom i određenim stanjem nutarnjeg ži- 
vota. Može se opaziti kako ljudi izvjesnog raspolo- 


ženja imaju izrazitu ljubav za neke sasvim određene 


vjerske istine. To se opaža na pr. u tom, koje vjer- 
ske istine kod obraćenja najprije osvajaju dušu, koje 
su joj bile odlučne, koje su istine kad navali sumnja 
kao potporanj cijelog vjerovanja. Isto tako može se 
opaziti da i sama sumnja nije samo naprečac naba- 
čena, već da se ponajviše odnosi na one vjerske 
istine koje su najdalje i najzazormnije dotičnom 
značaju. 

Kad bi se, dakle, u molitvi isključivo ili previše 
naglasivala jedna vjerska istina, ona bi mogla na 
dulje vrijeme zadovoljiti samo kad bi se primjereno 
obradila, pa i uz to bi se vremenom pojavila težnja 
da se uspostave u molitvi sve istine, Kad bi se na pr. 
jedna molitva zadržavala samo na neizmjernom mi- 
losrđu Božjem koje sve oprašta, ne bi to za dulju 
periodu zadovoljavalo ni čovjeka istančanog dušev- 
nog života. Ova istina (milosrđe Božje) zahtjeva svoj 
dopunjak: veličanstvo i pravednost Božju. Zato mo- 
raju molitve, koji bi morale zadovoljiti neku zajed- 
nicu kroz dugo vremena, sadržavati u sebi sve i pu- 
ninu. vjerskih istina, 

U tom pogledu je liturgija također umjetnica. Ona 
uvodi sav zaklad istine u molitvu. Da, ona nije ništa 
drugo nego razmatrana istina, I upravo su to temelj- 
ne istine?) koje prije svega prožimaju liturgiju: Bog 
u svojoj neizmjernoj stvarnosti, punini i veličini, Je- 
dan i Trojedan; Bog Stvoritelj; providnost i svudaš- 

2) Opet je to dokaz oštroumnog pogleda Pia.X. koji je 
upravo one dijelove liturgije oslobodio i dao im veću samo- 
stalnost, koji jače izrazuju ove temeljne činjenice vjere; a to 
su medjelje i dani preko tjedna, osobito svakodnevne mise u 
korizmi. Bila bi šteta da se njegov rad polagano uništi. 

njost; grijeh, pravda i čežnja za spasenjem; Otkupi- 
telj i njegovo kraljevstvo; posljednje stvari, itd, Sa- 
mo tako bogata istinom neće nikada dosaditi. Ona 
može da bude svima sve, svaki dan nova. 


Bit će dakle, samo tada neka zajednička molitva 


plodonosna kroz dulje vremena, ako se ne omeđi 
samo na neke pojedine i određene dijelove objavlje- 
ne istine, nego ako sadržava u sebi puninu božanskog 
nauka, To treba naročito naglasiti stoga, što puk vrlo 
lako naginje tome, da jednostavno gaji neku, njemu 
dragu istinu"), No to ipak ne znači da molitva bude 
prenatrpana te skalupljena od svih mogućih misli, 
kako se to katkad događa, 

Bez velikog zanosa duhovni život zakržljavi, po- 
stane uskogrudan i oslabi, »Istina će vas osloboditi«, 
_— ne samo od ropstva zablude, nego će vam dati da 
primite i obuhvatite neizmjerno Božje kraljevstvo. 

Ako je u liturgiji misao posebno naglašena, ne mi- 
sli se tim nipošto hladno gospodstvo razuma, Dapa- 
če, različni oblici pobožnosti moraju biti prožeti to- 
plim osjećajima, I o njima vodi liturgija posebnu bri- 
ću. One misli koje provejavaju liturgijom žive su 
misli, tj. takove koje dolaze iz toplog srca, te su 
opet namijenjene da zagriju pripravna srca, Crkve- 
no bogoslužje puno je dubokih osjećaja, puno je ja- 
kih, mnogo puta upravo snažnih čuvstava, Kako su 
na pr. psalmi često tako vanredno dirljivi. Kako je 
jako naglašena čežnja iz 41. psalma, kajanje u 
psalmu Miserere, veselje u psalmima koji pjevaju 
slavu Božju, a u nekima opet žarka čežnja za prav- 

%) Ovo se ne smije shvatiti kao da u stanovitim okolnostima 
(na pr. ratne nevolje, posebne potrebe seljaka ili mornara tid.) 
ne bi smjele biti ma prvo mjesto postavljene neke posebne 
istine. Ovdje se radi samo o općenitom pravilu, koje se može 
prilagoditi, a također i mora računati s posebnim prilikama, 

dom, Kako drži dušu u silnoj napetosti ona razlika 
između tuge Velikog Petka i radosti Uskrsnog Jutra! 

Ali u liturgijskom osjećajnom životu moraju biti 
neke granice, Imade trenutaka najvećeg ushita, kada 
pucaju svi okovi, kao što se to vidi u beskrajnom ve- 
selju u »Exsultet« na Veliku Subotu, Ali u načelu 
osjećaj mora biti pridušen. Srce govori svom sna- 
gom, ali odmah jednakom snagom nastupa razbor. 
Molitve, bogate na mislima i osjećajima, u svojim di- 
jelovima moraju biti vrlo skrbno sastavljene. Tako 
nastaje, usprkos ove dubine osjećaja u psalmima, 
neko ravnotežje. Razbor vlada čuvstvom. Liturgija 
kao cjelina ne voli prekomjernog obilja čuvstava. U 
njoj sve bukti, ali kao u vulkanu, čiji se vrhunac 
bljeska u hladnim azurnim visinama. Ona je spu- 
tani osjećaj. To možemo osobito opaziti u svetoj 
misi, bilo da promatramo stalne ili promjenljive dije- 
love, Među njima nalaze se zaista remek-djela naj- 
plemenitijeg obuzdanja duše. 

Ovo suzdržavanje osjećaja u liturgijskoj molitvi 
katkad je tako jako da se dobiva utisak kao da je 
djelo samog hladnog razuma. Ali kad se čovjek kroz 
dulje vremema uživi u ovaj svijet, tada opaža ka- 
kovo bogatstvo života struji u tim zauzdanim for- 
mama. i 

A kako je istom mučna ova stega! U pojedinom 
trenutku i u posebnim prilikama može se osjećaj i 
jače razliti. Ali molitva koja je određena za sve i za 
svaki dan mora biti umjerena. Ako ona sadržava ja- 
ke i narazmjerne osjećaje, uključuje u sebi dvostru- 
ku opasnost. Ili će je molitelj uzeti onako kakva je: 
tada će se morati prisiliti da osjeća ono što on uopće 
ili bar u ovaj čas ne osjeća; to bi njegovo duševno 
čuvstvovanje bilo lažno i neprirodno. Ili će uzeti ri- 
jeći u mnogo hladnijem smislu nego što su podane, 

a tada je molitva lišena svog prvotnog smisla, te je 
izgubila i svoju ljepotu i vrijednost. 

Nema sumnje da napisana molitva mora i da od- 
gaja, dakle da diže srce do plemenitijih osjećaja. 
Ali ne smije da bude prevelika razlika od prosječne 
osjećajnosti. Molitva, ako neće da tijekom vremena 
izgubi svoju vrijednost i plodovitost za zajednicu, 
mora biti doduše krepka i duboko da odjekne u srcu, 
ali ipak u mirnom i blagom tonu. Ovdje vrijede sti- 
hovi himna, koje je tako teško prevesti zbog velike 
njihove jasnosti: 

Laeti bijele sobriam 
* Ebrietatem spiritus 
Benediktinski časoslov, Hvale za utorak. 

Jasno je da se ne smije aršinom određivati koli- 
čina duševnih čuvstava tamo ali ipak gdje dostaje 
priprosto izražavanje neka se ne upotrijebi prena- 
trpano, jer ipak jednostavnost je uvijek bolja od 
prenakićenosti, 

Liturgija nam dalje kaže i mnogošta o tom kakovi 
da budu osjećaji u dotičnoj molitvi da bude plodo- 
nosna za dulje razdoblje i od općenite vrijednosti. 
Ne smiju biti izvještaćeni oni temeljni i duševni 
osjećaji, koje na pr. psalmi tako lijepo  izra- 
zuju: klanjanje, čežnja za Bogom, zahvala, prošnja, 
strah, kajanje, ljubav, žrtva, žalost, vjera, ufanje, itd. 
Nisu to dakle nježni, tugaljivi, slabi, već snažni, jasni 
jednostavni i naravni osjećaji. 

S druge pak strane prekrasna je u liturgiji ona 
njena suzdržljivost. Nekoja čuvstva duše jedva da na- 


“kaže, ili ih pak zavije tako bogatim velom slika i pre- 


dodžaba da se duša osjeća još sakrivenija. Molitva 
Crkve, liturgija, neće da izvuče iz srca njegove taj- 
ne. Ona doduše znade da pobudi one intimne, nježne 
i najdublje osjećaje, ali ih u isti čas ostavlja u taj- 

nosti. Stanovita čuvstva, pa neke riječi u kojima se 
zrcale ovi osjećaji srca, ne mogu se javno izreći, a 
da ne bude opasnost da se povrijedi sramežljivost 
duše, pogotovo da u njoj izrazi svoj unutarnji život 
u svoj punini i dubini, a ipak da znade da je njego- 
va tajna sakrivena, Po onoj: Secretum meum mihi. 
On može otkriti svoje srce, može da se izrazi, a ipak 
osjeća da nije došlo ništa na javu, što bi moralo 
ostati sakriveno“). 

Slično vrijedi i za ćudoredne principe koje se 
nalaze u molitvi, 

Liturgijski čin i liturgijska molitva, proizlaze iz 
ćudorednih principa. Takovi su: težnja za praved- 
nošću, kajanje, žrtva itd., koje često opet proizvode 
moralne čine. Ali i tu se opet može opaziti obzirnosi 
i fini takt. Onakove moralne čine, koji duboko po- 
sižu u život, osobito onakove koji sadržavaju u sebi 
važnu odluku, ne traži ona samo tako lako. Ona ih 
zahtijeva samo ondje gdje se zaista pristoji, na pr. 
zakletva kod krsta, zavjet kod konačnog primanja 
sv. reda. Tamo pak gdje dostaje redovita svakidaš- 
nja molitva sa svojim običnim ćudorednim nazorima 
i odlukama, ona je vrlo suzdržljiva, O zavjetu na pri- 
mjer, o potpunom klonjenju od grijeha, trajnom i 
potpunom i svladavanju samoga sebe, o potpunom 

*) Liturgija vrši ovim u duhovnom životu ono isto što u 
vanjskom životu vrši plemenita društvenost, Ona omogućuje 
čovjeku druženje s drugima, a ipak ga osigurava od svih ne- 
opravdanih posizanja u njegovu unutrašnjost. On može biti 
srdačan i osjećajan, a da ipak ne izgubi svoje dostojanstvo, 
Ona mu je kao most do bližnjega, a da zbog toga ne izgubi 
svoju osobnost u masi, Isto tako liturgija, tim što tako divno 
spaja naravnost i majistančaniju kulturu, osigurava duši slo- 
bodu duševnih pokreta, Ona je, isto kao i Urbanitas (uljudnost) 
najljepša opreka prema barbarstvu; jer barbarstvo nastaje 
tada kad nestane i nezavisnosti i kulture. 

preziru svijeta i ljubavi prema Bogu, i sličnom, litur- 
ija se lako ne izrazuje. Ipak susrećemo u liturgiji 
ovakove osjećaje, ali redovito tako da vjernik sam 
za njih moli, ili da o njima razmišlja kako su dobri i 
plemeniti. Naprotiv, liturgija uklanja takove molitve 
u kojima bi se ovakovi čini često opetovali, 

Kako je to pravilno! U časovima zanosa i odušev- 
ljenja, u trenucima kad se treba odlučiti, mogu ta- 
kove formule biti opravdane, dapače i nužne, Ali 
čim se radi o svagdanjem duhovnom životu neke za- 
jednice, ove radikalne formule, ako se često opetuju 
stavljaju molitelja pred težak izbor. Ili će dotičnu 
molitvu shvatiti ozbiljno, te kušati da pobudi u sebi 
one u njoj izražene ćudoredne osjećaje; u tom slu- 
čaju dolazi do iskustva da ih on ne može često, a 
možda i nikada izvršiti iz nutarnjeg osvjedočenja. 
Velika je opasnost da će njegov nutamji život ipo- 
stati neiskren, njegovo osjećanje i djelovanje biće 
usiljeno, premda je već i onako dosta teško, U dru- 
om slučaju može da shvati riječi samo kao izraz 
prolaznog osjećaja, te tako onaj moralni čin koga 
izrazuju riječi izgubi svoju vrijednost. Tako sva- 
ćena molitva mogla bi se češće upotrebljavati, pa i 
s nekom iskrenošću, ali ona je izgubila svoju važnost, 
svu svoju vri'ednost, 

I ovdje vrijede riječi Gospodinove: »Vaša riječ 
nek bude: da, da, ne, nel« (Mat. 5, 37). 

Liturgija je riješila na udivljenja vrijedan način 
problem kako će stalno poticati k najvišim moral- 
nim ciljevima, a ipak da ostane iskrena i da odgo- 
vara duševnim potrebama svagdanjeg života, 


R, Guardini. 
(Svršit će se) 


st 


Uzori 


Blažena Gemma Galgani 


Svaki je svetac Božji jedan vanredni junak ljubavi 
i žrtve. A junaštvo budi u nama pažnju, mi mu se 
divimo, što više, ono nas poput magneta. privlači, i 
mi idemo za junačkim značajevima, mi ih nasljedu- 
jemo. 

A kad ovakvi junaci niknu u našoj blizini, tad nam 
blistaju toplijim čarom. U duhovnim prvacima naših 
dana lakše upoznamo, da su to »naši« uzori, te nas 
zanose svojim primjerom. Tako nam je bliza mala 
Terezija ili naš sveti biskup Lang. A ovdje iznosimo 
još jedan uzvišeni, svetački lik, uzor-sveticu naših 
dana, bogati i patnički život blaženice Gemme Gal- 
gani, divan cvijet iz suvremenog talijanskog mistič- 
kog perivoja. 


* 


Dijete se rodilo 12. ožujka 1878. u talijanskom 
gradu Lucca. Mala Gemma imala je divnu majku. 
Ova je doskora zapazila, da u njezinoj kćerkici uz 
bogate naravne darove kliju zameci kreposti, i da 
milost Božja djeluje u njoj. Još kao djetetu milila j joj 
se samoća i šutnja. Iako je bila vrlo žive i žarke na- 
ravi, nije se veselila igrama, kako to redovito biva 
kod djece. Mala se Gemma vladala ozbiljno i povu- 
čeno, kao da je starija nego li je to uistinu bila. 

Majka i kćerkica skupa mole, Pa ne samo u jutro 
i na večer, već i preko dana, tako da je dijete usi- 
salo smisao za molitvu. Majka joj je tumačila vjeru 
jednostavnim riječima, da bi je dijete moglo shva- 
titi, A osobito o raspetom Isusu. Kad bi usred ova- 
kovog tumačenja majka morala prekinuti radi kuć- 

nog posla, dijete bi se vješalo o njezinu suknju i g0- 
vorilo: »Mama, govori mi još malo o Isusu«, 

Sušica je pomalo podgrizala život majčin, Vidjela 
je, da će podleći prije nego odgoji duh svoga djete- 
ta, Zato odluči, da je povjeri zaštiti Duha Svetoga. 
U Italiji je bio običaj, da se sveta potvrda podijeli 
mnogo ranije nego prva sveta pričest. Gemma je 
imala tek sedam godina, Iza kako je primila sv. po- 
tvrdu, ostala je sa svojim pratiocima u crkvi kod sv. 
mise zahvalnice, Tu je Gospodin mladoj duši nepo- 
sredno progovorio, Sama je kasnije pričala: »Slušala 
sam svetu misu, što sam bolje umjela. Molila sam za 
majku, kad li nenadano, čuh glas u srcu: ,Hoćeš li 
mi dati tvoju majku? ,Da, odgovorila sam, ali ako i 


mene uzmeš? —, Ne,' reče joj glas, daj mi svoju 
majku drage volje: ja ću je povesti u nebo. Ti moraš 
ostati sa svojim ocem. — Morala sam pristati.« 


Bolnu žrtvu, koju je ona doprinijela u srcu, Bog je 
prihvatio. Slijedeće godine (17, IX, 1886) gospođa 
Galgani sveto umre. Prinijela je svoj život Bogu za 
spas svoje djece. 

Iza majčine smrti pošalje je otac k redovnicama u 
zavod sv. Zite kao vanjsku učenicu. Htio je da Gem- 
ma bude uzorno odgojena. Tad joj je bilo osam go- 
dina. Djevojčica je bila sretna, da je u za- 
vodu mogla nastaviti pobožni život, kako ga je 
bila započela kod kuće. — Posebno se u nje 
isticala ljubav k euharistijskom Isusus; već od 
svoje šeste godine. Sad je pogotovu čeznula za 
svetom pričešću, Žarko je molila i u suzama svog 
oca i svog ispovjednika: »Dajte mi Isusa! Vidjet ćete, 
da ću biti bolja, Ne ću više griješiti, ne ću više biti 
sama. Dajte mi Ga, Osjećam, da izgaram i da ne mo- 
gu više izdržati.« — I oni dopustiše djevojčici, da se 
prvi put pričesti. Njezino je veselje bilo veliko, Po- 

hrlila je časnim sestrama u samostan. Tamo je naj- 
prije zahvalila Isusu u kapelici. Kroz deset se je da- 
na pripravljala na taj veliki događaj. A. kad se je 
dne 17 lipnja 1887, (bilo joj je nešto preko deset go- 
dina) prvi put okrijepila presvetim Tijelom i na to 
se zahvaljivala, nije se mogla svladati, već se okrene 
jednoj drugarici: »Osjećam tu (ona je pokazala na 
svoje srce) vatru, koja me ražaruje, Osjećate li vi 
t07« : : 
Čitav svoj život nije zaboravila osjećaja ovog da- 


na, 1, za čitavog života, slavila je godišnjicu svoje 


prve svete pričesti. Pisala je svom: duhovnom vođi: 
»Mogu reći, da je na dan moje prve svete pričesti 
moje srce bilo najjače ražareno ljubavlju prama Isu- 
su... Ne bih znala izraziti onoga, što se zbivalo me- 
đu Isusom i menom. Isus je dao mojoj siromašnoj du- 
ši da Ga snažno, vrlo snažno osjeti.« 

Djevojčica je u pobožnosti bila zrelija nego što se 
moglo očekivati od djeteta njene nježne dobi, Ipak 
je i ona imala borbe. Glavna joj je mana bila živah- 
nost. Bučnu je svoju ćud morala svladavati uz velike 
napore. Koliko je puta svladala bockave odgovore, 
koji su već navrli na usne, U njoj je sve vrvjelo od 
hitnih i oštroumnih šala, Kad je bila krivo optužena 
i kažnjena, Gemma je šutjela. »Zašto se ne opravda-« 
te?« upita je neka redovnica, »Pustite samo; bolje je 
ovako,« odgovori djevojče, 
= Gemma je radila protiv svoje naravne sklonosti, 
da zavlada sobom, Bila je oštroumna i odlučna, pa 
je bila sklonija, da zapovijeda nego da njoj zapovi- 
jedaju. Ipak je njena poslušnost bila besprijekorna. 
Uslijed samoodržanja i kontrole nad sobom Gemma 

je bila povučena i mučaljiva; za svoju dob i odviše. 
Zato su je različno sudili. Jedni su mislili, da je po- 
nosna; drugi da je plašljiva. No varali su se i jedni 

i drugi. Sama je kasnije otkrila svom duhovnom vo- 
đi, da je namjerno bila povučena; bojala se, da u 
mnosom općenju s drugima ne postane rastresenom. 
te da ne povrijedi Boga, “a 

Uskoro je zavladala nad sobom. Izlučila ie sve. što 
se pričinjalo naučenim i izvještačenim, Krepost ioi 
postala drugom naravi. 

Gemma je marljivo učila, No makar je bila dobra 
učenica, nije popustila u duhovnoj sabranosti. »Sva- 
ku veče,« priča sama »tek što smo se vratili kući iz 
škole, zatvorila sam se u svoju sobu, da na koljeni- 
ma izmolim krunicu. Kroz noć sam više puta usta- 
jala i preporučivala svoju dušu Bogu« 

Prije škole pošla bi k sv, misi, Ispovjednik joj je 
dopustio, da se pričešćuje tri puta u sedmici. A ka- 
snije i svaki dan, Naš gospodin joj je bivao sve bliži. 
Piše sama: »On je dao mojoj siromašnoj duši da Ga 
sve više osjeća, Kazivao mi je mnoge stvari i dao mi 
češće da osjetim vrlo jaku utjehu.« 

No duhovni život nije samo niz utjeha i slasti. Isu- 
sa se ne da odijeliti od Njegovog križa; ljubav se ne 
da odijeliti od trpljenja. To je morala upoznati i 
Gemma, Kroz čitavu jednu godinu je morala pod- 
nositi tužnu sušu, Upoznala je odvratnost prama 
molitvi, oštri osjećaj otsutnosti Božje, K tomu se pri- 
družilo, što okolina nije shvaćala težnju njene duše. 
I sam joj je otac prigovorio, što je toliko pobožna. 
Htio je, da se bogatije obuče i da pođe na šetnju sa 
braćom, Konačno ju je Bog rastužio smrću brata 
Eugena, On je već bio stupio u veliko sjemenište, Sa 
sestrom ga je vezivala jednakost u čežnji za nadna- 
ravnim vrednotama. Obolio je od majčine bolesti i 
podlegao. 

Gemma je neizmjerno trpila zbog toga. Oboli, Sko- 
ro je umrla, Oporavljala se tek polagano, Ostala je 

kod kuće, jer joj liječnici zabranili, da ide u školu. 
Kod kuće je bdjela nad mlađom braćom i bavila se 
kućanstvom. No to je nije priječilo, da misli na Boga. 
Molitva joj je bila trajna. Ujutro je ustala i pošla k 
sv, misi te stolu Gospodnjem. Naveče je pohodila 
crkvu, da se javno s drugima pokloni presvetom 
Otajstvu, Takav je bio običaj u mjestu Lucca, Da se 
ne istakne polazila je samo dvaput dnevno u crkvu. 
No kad je dan ugasnuo, požurila se u svoju sobu, da 


na koljenima izmoli sv. krunicu i da se preda ' 


molitvi, 

Kad je Gemmi bilo osamnaest godina (1897), pre- 
gnula je, da se još savršenije posveti Bogu. I Gospo- 
din joj je pomogao. Nekog dana htjela je poći u grad, 
pa se ukrasi zlatnim lančićem i zlatnim križićem. To 
joj je darovala pri svetoj potvrdi kuma, — No vra- 
tivši se u svoju sobu učini joj se, da vidi svog anđela 
čuvara. Promatrao ju je strogo, To je živahno dje- 
lovalo na Gemmu. Skide dragocijenost i odluči, da 
se ne će njom nikad više kititi. Otada je djevojčina 
vanjština bila posve jednostavna: haljina iz crne vu- 
ne sizala joj do gležanja, vrat joj je zatvarao isto ta- 
kav ovratnik, šešir od crne slame, Kako ljeti, tako 
zimi; kako blagdanom, tako svagdanom. — I druge 
je svoje potrebe svela na najnužnije. 

Bog je Gemmu privodio do savršenog samoodrica- 
nja. Te iste godine njezin je otac izgubio svo mate- 
rijalno blagostanje. Preuzeo je naime na se, previše 
velikodušno, jamstvo za razne ljude, pa mu se to osve- 
tilo, Gemmin je otac podnio ovaj udarac hrabro u 
duhu vjere. No zdravlje je klonulo. Umro je iste go- 
dine, a ostalo je šestero siročadi. Nisu imali niti što 
da jedu. Gemma je drage volje primila iz ruke Božje 
ovu nesreću, Priznala je, da joj se učinila kao milost. 
Siromaštvo ju je činilo sličnijom Spasitelju. Hrabrila 

je braću: «Gospodin hoće, da budemo u ovakovim 
prilikama, Budite mirni, Bog će poskrbjeti.« Kasnije 
je jedna njihova tetka svjedočila: »Bog je zaista po- 
skrbio; jer smo imali uvijek, da. nešto o podne i na 
veče pojedemo,« 

No uskoro se nesreća obitelji Galgani umnoži. 
Gemma osjeti jake bolove u križima, Sva se skrivila. 
Liječnici utvrdiše da joj se premakla hrptenjača. 
Leđa joj se osuše čirovima, Više puta su bolna mje- 
sta rezali i palili, Nije se tužila. Kasnije je morala 
čitavu godinu nositi željezni steznik, No ona je bila 
sretna, jer je više sličila Božanskom Mučeniku. Re- 
dovnice su se divile, kako je Gemma bila strpljiva, 
nasmijana i mirna, No bolest se pogoršala, 2, veljače 
1899 primila je bolesnica svetu poputbinu, Ispovjed- 
nik joj je savjetovao, da započne devetnicu u čast 
presvetom Srcu. Svršila ju je na prvi četvrtak mje- 
seca ožujka. I pričestila se, No pustimo, da ona go- 
vori: 

»Kako sam sretne časove provela s Isusom! On 
me je ponovno pitao: ,Gemma, želiš li, da ozdra- 
viš?' Nisam mu mogla odgovoriti, jer sam tako bila 
uzbuđena. Tad rekoh u srcu: Isuse, kako Ti hoćeš, 
Ti sam... Siromašni Isus, Milost je bila dana: ja 
sam ozdravila... Dva sata nakon toga sam ustala. 
Članovi obitelji su ronili suze radosti, I sama sam 
bila sretna, ne zato što sam ozdravila, već zato što 
me je Isus odabrao za svoje dijete. U istinu, prije 
nego me je tog jutra ostavio, kazao mi je u srcu, 
snažno, vrlo snažno: ,Milost, koju sam ti jutros iska- 
zao slijedit će mnoge druge, i veće...« 

Kako joj je Gospodin najavio, iza milosti ozdrav- 
ljenja slijedile su druge dragocjenije milosti, Na Ve- 
liki Četvrtak iste godine — 1899, kad je djevojče 


dovršavalo sat molitve, osjeti, da ju je obuzela du-' 


ja 


boka sabranost. Prikaza joj se Gospodin prikovan 
na križu, Ona čelom pade ničice na zemlju i osta 
tako kroz više sati. Iza ovog viđenja osjeti žarku že- 
lju, da žarko ljubi Otkupitelja. Ali kako? Sam je 
Gospodin pouči, Jedne travanjske večeri, dok je 
Gemma bila u molitvi prikaže joj se nanovo Gospo- 
din i reče joj: »Posmatraj, kćeri i nauči kako se ljubi. 
Vidiš li ovaj križ, trnje, čavle, potamnjelo tijelo, mo- 
drice, rane, krv? Sve je to djelo neizmjerne ljubavi. 
Vidi, dokle sam te ljubio, Hoćeš li, da me zaista lju- 
biš? Najprije nauči trpjeti: trpljenje uči ljubavi.« 
< Gema je shvatila božansku pouku. Otsad se je 
njezina težnja, da trpi, izjednačila težnji, da ljubi. 
Govorila je: »Hoću da trpim, hoću da trpim s Isu- 
som, Ne govorite mi drugačije. Hoću, da budem sli- 
čna Isusu: dok budem živjela, uvijek trpjeti; i uvijek 
Živjeti, da uvijek trpim.« 
. No čovječja se narav prestraši pred trpljenjem, jer 
milost ne uklanja osjetljivosti čovječjega bića, Gem- 
ma se pobojala, kad je vidila pobunu tijela: »Dakle, 
kad je dušama, koje gore od ljubavi sve lako; zašto 
se meni mala žrtva, sama njena trpljenja, pri- 
činja toliko mučna, Zar ne, to je očit znak, da ne 
ljubim dovoljno Isusa?« 

Ponovno piše: »Milovao me Isus ili udarao, za me 


je sve isto, Ostajem mirna. Ali, moram priznati, da. 


mi sva sjetila na vidik križa dršću. No to nije gre- 
šno, kazao mi je moj ispovjednik, Uza sav taj otpor, 
moje srce grli te muke i tu nalazi svu svoju slast.« 
Gemma je trebala da postane »ženom boli.«, Neke 
večeri, dok je bila u molitvi, ukaže joj se naš Gospo- 
din s otvorenim ranama, Iz njih provrele ognjene 
strijele, koje dotakoše Gemmine ruke, noge i srce, 
Utisle joj u tijelo znakove Muke, Kad se je osvije+ 
stila iz ovog zanosa, mučno se legla u postelju, jer je 

pet rana oštro bolilo. Rane su joj se otvarale svakog 
četvrtka u osam na veče, a zatvarale se slijedećeg 
dana u tri sata poslije podne. Gemma je pisala: »Kad 
se približi četvrtkom veče, osjećam, da sam se sva 
promijenila. Tako sam sretna. Četvrtak je za me 
uvijek svetkovina.« Želja da trpi bila je u Gemme 
neutaživa. Htjela je, da osjeti i druge boli Muke, I 
zaista je Gospodin prihvatio tu molbu. Gemma ie 
opetovano pretrpjela boli trnovog krunjenja i biče- 
vanja, Na ramenu je nosila ranu, koju je izdubla te- 


žina križa, Ovo divno učestvovanje u Muci Gospod- 


njoj trajalo je dvije godine. 

Okolina nije mogla shvatiti duhovni život djevoj- 
čin, Braća su je bockala. Uhodili je. Kad je htjela 
moliti, oni su dozivali susjede: »Dođite,« govorili su 
»da vidite kako Gemma prelazi u zanos.« A tetke 
su grubo zahtjevale, da prestane s tim prenavlja- 
njem. 

Djevojka je htjela u samostan. No ma što poduze- 
la, sve uzalud. No Gospodin joj pomogne. Obitelj 
Giannini primila je Gemmu kao svoju. Ta je brojna 
obitelj živjela duboko kršćanski, te je liubila i šta- 
vala mladu djevoiku, Jedna sestra oca obitelii, koju 
su svi po domaću nazivali »tetka Cecilija«, postane 
pomoćnicom Gemminom, Jer je sama živjela duhov- 
nim životom, shvaćala je darove, kojima je Gospodin 
obasuo njezinu dušu. A svojom je razboritošću ču- 
vala, da se djevojčina pobožnost ne bi prepričavala 
i krivo tumačila. 

Nakon dvije godine molila je Gemma Gospodina, 
da joj ukloni vanjske znakove Muke. Tako je savjeto- 
vao njezin ispovjednik. Gospodin ju je uslišao, no 
nutarnje boli nisu popustile, Što više proživjela je i 
druge boli Spasiteljeve. Ono premicanje kostiju kod 
razapeća, istegnulost udova na križu, žeđu Gospodi- 

novu: sve je to trpjela, Gemma je imala biti savršenom 
slikom Isusovom, Zato je, nekoliko dana iza kako je 
primila znakove Muke, okusila i nutarnje boli Otku- 
piteljeve. To je imalo traiati do konca života, Piše 
sama u svom životopisu. ' 

»Isus mi je kazao, da će naskoro iskušati moju 
krijepost, prosuditi, ljubim li Ga u istinu, je li istinit 
prinos same sebe, kojim sam Mu se prikazala, Kazao 
mi je, da će znati, što mu valja o tom misliti, kad se 
budem nalazila u suši, žalosti i napasti, kad mi sva 
sjetila budu kao ogladnjele zvijeri... Kad ne budem 
osjećala ni malo smisla za nebeske stvari, i kad 
mi srce bude bez ikakve okrepe .,, ,Ne će ti 
manjkati nepravdi doda Isus: mitko ti ne će vjero“ 
vati. Nigdje ne ćeš naći potpore, pa ni u svojih po- 
glavara, Svi će ti naprotiv zadavati bol, i ti ćeš biti 
do kraja smetena ,., Pokušat ćeš da moliš, a osjetit 
ćeš samo nemoć. Tražit ćeš Me, a ne ćeš Me moći 
nači, izgledat će ti, da te proćonim, da se udaljujem 
od tebe, Želit ćeš da se sabereš, a bit ćeš samo rastre- 
sena ,.. Kad pođeš da se pričestiš i ispovjediš, ne 
ćeš osjetiti ni jednoga čuvstva, već samo dosadu .,. 
Kao vrhunac: omrznut će ti život, a bojat ćeš se 
smrti; ne ćeš moći, dok ti ne olakšam, ni plakati. 
Isus mi je kazao, da hoće te sa mnom postupa, kako 
je Otac nebeski postupao s Njim.« 

Gemma je doživjela, da se na nju izlijevaju na$o- 
viještene teške kušnje. Snagu, da ih primi, našla je 
kao uvijek u svojoj herojskoj vjeri i kubavi. U pi- 

. smima duhovnom vođi odsijeva bolna stiska njene 
duše:»Oče, oče, kakvo tamno razdoblje. Ni Vi ne bi- 
ste ničega vidjeli, da Vam je kao meni. Svako jutro 
primam Isusa, no ne osjećam Ga, Svega je nestalo, 
a najgore je, što se ne sjećam prošlosti, Kako sam 
živjela do sada? Ne bih umjela reći, ,, 

Kakva odvratnost u molitvi! Vjerujete li mi? Čak, 
dok sam u crkvi, dosađujem se. Siromašni Isuse! U 
ono vrijeme, koje posvetim razmatranju, čini mi se 
kao da sam u čištilištu. Pa ipak razmatram, Vidite, 
do čega sam došla, Može li biti što gore? Ipak sam 
zadovoljna, jer, konačno, tako Bog hoće, obavljam 
sve svoje redovne molitve i da se oprem, ja ih pro- 


. duljujem. — Oče, ne sumnjajte više: ja ću ostati ta- 


ko, dokle se bude svidjelo Isusu. Koliko sam puta 
ovih dana ponovila, zaista iz svega svoga sinomaš- 
nog srca: , Kako Ti hoćeš, Isuse, nikada kako ja. 
Izgaram, da Te zadovoljim. Ne ću do li Tebe samoga 
i Tvoju svetu volju Oče, koliko puta uviđam, da 
kad činim ono što Isus hoće svaki križ postaje ve- 
seljem, tako da mi je slatko kad trpim.« 

Najbolnija je kušnja bila Gemmi kad je njezin 
ispovjednik Msgr Volpi promijenio svoje vladanje 
prama njoj. On joj je bio vođom od prve svete pričesti. 
Gemma ga je poput oca štovala i ljubila. No on nije 
htio da vjeruje, da znakovi Muke potiču od Gospo- 
dina, Dao je liječnički pregledati rane, i iza toga je 
smatrao sav izvanredni život Gemmin tlapnjom. Sve- 
ćenici i prijatelji, koji su prije bili uvjereni, da je to 
Božje djelo, počeše sada sumnjati. Djevojka je duboko 
osjetila svoje poniženje »prvo i najljepše, kojim me 
obdario moj ljubljeni Isus«. Msgr. Volpi nije htio, da 
ovo mučno stanje dalje traje. Stoga povjeri pobožnom 
i učenom pasionjsti, ocu Germanu od svetog Stani- 
slava, da provjeri sve pojave. Ovaj je to dugo i sa- 
vjesno ispitivao, Konačno je riješenje glasilo Gemmi 
u korist, Otac German primi daljnje duhovno vod- 
stvo djevojčino. Prokušani duhovni vođa sretno ju je 
proveo kroz to strašno čišćenje. Gospodin se opet 
iskazivao nazočnim, te je dao, da je proćućivala Nje- 
govu prisutnost. Srce je opet gorilo od ljubavi. »Isus 

je u meni, ija sam sva u Njemu. Sad očekujem milost, 
da ću se posve preobličiti u Nj, i sažiže me želja, da 
utonem u beskrajno more božanske ljubavi.« 

Gospodin je htio da uzvisi svoje dijete do svoje 
zaručnice. Marija joj se ukaže, a u ruci joj Djetešce. 
Marija skine s prsta Sinovog prsten i postavi ga na 
djevojčin prst. To je bio zalog otajstvene, mistične 
ženidbe. 

Gemma sama opisuje, što je ovo sjedinjenje pro- 
izvelo u njoj. »Danas više nisam u sebi; već sam sa 
svojim Bogom, sva sam za Njega; On je sav u meni 
iza mene... Srce mi neprestano bije u skladu s Isu- 
sovim. Živio Isus! Srce Isusovo i moje srce su jedno. 
Ne prođe ni jedan časak, a da ne osjećam Njegovu 
dragu nazočnost, i On je javlja sve ljupkijim na- 
činom... O kako mi slatki časovi teku.« 

Kad je Gemma 1899 čudesno ozdravila bila je u 
21 godini, Kasnije je bila zdrava. No 1902 god. na Du- 
hove je čula, kako je Gospodin pita, hoće li da bude 
pomirnom žrtvom za svetogrđa i grijehe svećenika. 

»Isuse, kako to, da ako ja hoću? Ali odmah, o 
Isuse! Zbaci na me svoj gnjev i proslavi se na ovom 
bijednom stvoru.« 

U rujnu je Gemma obolila. Teško obolila. Vru- 


ćina je rasla; izbacivala je i krv. Želudac nije podna-| 


šao ni truna hrane. K tjelesnim se bolima pridružile 
duhovne, Gospodin je lišio onih blagih veselja proma- 
tranja. Što više: snaga i utjeha bila joj dnevna sveta 
pričest, no i ta joj okrepa bi oduzeta. Volila je, da od 
vremena do vremena čita, a oslijepila je. Konačno 


morala je podnijeti mučenje đavlovo i žestoke napa-. 


sti nečistoće i očaja. Pisali su njezinom duhovnom 
vođi: » Gemma je vrlo bolesna: to je sama kost i koža. 
Ona podnosi strašne muke i nutarnje boli, koje je 
sile, da drhće,« — Liječnici su se bojali, da je djevoj- 

čina bolest priljepčiva. Zato se je Gemmi valjalo ra- 
stati od ljubljene obitelji, koja ju pokćerila. Gemma 
se plačući rastala s tetkom Cecilijom: »To po drugi 
put gubim majku, ali neka živi Isus! Saha sa samim 
Isusom.« 

Gemma je, kako smo kazali, okusila sve boli Mu- 
ke Gospodnje. Samo još bol smrtne muke i smrt. To 
se zbilo kroz Veliki tjedan 1903. Njene boli tih dana 
učinile su je vrlo sličnom našem Oikupitelju. I po onoj 
osamljenosti, koju je slično Gospodinu podnijela, Na 
Veliku je Subotu bila iscrpljena. Dahne: »Isuse, Ti 
vidiš, da zbilja više ne mogu. Ako je Tvoja volja, pri- 
mi me.« Gemma se obrne Gospinoj slici: »Majko, pre- 
poručam Ti svoju dušu; reci Isusu, da mi se smiluje.« 

Smirila se, nasmiješila se, priklonila glavu i blago 


izdahnula. Pošla je, da u raju zapjeva Aleluja! 


* 


Sveta je Crkva Gemmu proglasila blaženom 14. 
svibnja 1933. I ako je kratko živila, osposobila se, da 
stupi u slavu Gospodnju. Na nju se dadu primjeniti 
riječi Svetoga Pisma: »Postignuvši u kratko vrijeme 
savršenost, proživjela je dug život« (Mudr. 4, 14). 

Kratki njezin dvadesetipetgodišnji život protekao 
je u najčednijim prilikama. Istakla se samo u malom 
krugu kao marljiva učenica i marljiva kućanica, Sa- 
vremenicima je ostala nezapažena. No taj je cvijetak 
tim ljupkije mirisao Bogu. Mirisala je njena sprem- 
nost, da primi od Njega nauke, Njezina djevičanska 
duša i tijelo bili su divni učesnici u Muci našega Otku- 
pitelja. Gemmin je život ostvarenje misli velikog sve- 
tog Pavla: »Naš je život s Kristom sakriven u Bogu« 
— s Kristom raspetim (Kol. 3, 3), pa jer je herojska 
Gemma »poznala zajednicu Njegovih muka« (Filip: 3 
10), zato shvaćamo, da je proslavljena s Kristom, i 
da se pridružila Njegovom triumfu. Z. Benzia 

Na izvorima 


Sv, Katarina Sijenska — Iz ,Pisama" 


U ovom pismu, koje svetica upravlja 
svome ispovjedniku, opisuje. se smak- 
nuće plemića iz Perugie, Nikole Fuldo. 
Ovoga optužiše da je bunio narod pro- 
tiv Signorije i da joj je uskratio posluh. 
Zatvoren radi toga u tamnici, zdvojno je 
gledao skori tragični konac svoga živo- 
ta, huleći na Boga i na ljude, a nije ni 
čuti htio o ispovijedi i kajanju. Među- 
tim, sune mu misao da pozove Katarinu, 
koja došavši k njemu, potpuno preokre- 
ne njegovu dušu, A ona, nesamo da ie 
na njega izlila svu dragocjenu krv Spa- 
sitelja, već je u tom času i sama osje- 
tila svu snagu te krvi, koja se nje- 
zine duše duboko dojmila i privela je 
do ekstaze gledanja Božjeg milosrđa. U 
ovim recima se odrazuje to duboko mi- 
stičko jačanje koje je Katarinu potpuno 
zaokupilo i priljubilo k Bogu, 


Fra Rajmundu iz Kapue, Reda Propovjednika 

U ime Isusa Krista propetoga i slatke Marije! 

Predragi i premili oče i sine moj dragi u Isusu 
Kristu! Ja Katarina sluškinja i ropkinja sluga Isu- 
krstovih pišem Vam preporučujući Vas neprocjenjivoj 
Krvi Sina Božjega. Želim Vas vidjeti sasvim uronjena 
i utopljena u onoj preslatkoj njegovoj krvi, koja je 
umjesena u ognju prežarke njegove ljubavi, Duša moja 
dakle to želi da vidi u toj krvi Vas i Nani-a i Jakova 
mog sina'). Ja drugoga načina osim toga ne nalazim, 
kojim bismo mogli doprijeti do onih glavnih kreposti, 
koje su nam potrebne, Preslatki oče, duša vaša koja 


') Svetičini učenici. 

je postala hranom mojom (koju neprestano uzimam za 
stolom slatkog Jaganjca koji se dade zaklati tako 
prežarkom ljubavi), duša vaša, velim, ne bi mogla 
ni najmanju krepost prave poniznosti postignuti kad 
ne biste uronili u ovu krv. Ta se krepost porađa iz 
mržnje, a mržnja iz ljubavi). I tako duša postiže naj- 
savršeniju čistoću kao što gvožđe u peći. 

Ja dakle hoću da se zatvorite u otvoreni bok Sina 
Božjega koji je kao otvoreni dućan pun mirodija tako; 
te i grijeh u njemu postaje miomirisan'), Ondje slatka 
vjerenica počiva na krevetu ognja i krvi. Ondje se 
pokazuje i vidi tajna srca Sina Božjega. O probita 
bašto, koja daješ piti te napajaš svaku zaljubljenu 
želju, razveseljuješ i prosvjetljuješ svaki razum i na- 
punjaš svako pamćenje, koje se tobom bavi, tako da 
ne može drugo ni zadržati, ni razumjeti, ni ljubiti, 
osim ovog dobrog i slatkog Isusa! O ognju i krvi, ne- 
procjenjiva ljubavi! Budući da će moja duša biti tek 
tada blažena, kad vas vidi tu uronjene, ja hoću da 
radite kao onaj, što vjedrom crpi vodu da s njome 
nešto zalije, te da i vi tako izlijevate vodu svetog na- 
stojanja na glavu vaše braće, koji su naša uda vezana 
uz tijelo slatke zaručnice. O čuvajte se, da ne biste 
nikad udarili natrag niti zavedeni od sotona (koje 
su Vas ometale i ometat će Vas), niti zbog bilo čijeg 
jezika, dapače ustrajte kad je stvar i najočajnija, sve 
dok ne vidimo da se žrtvuje i sama krv uz slatke i 
zaljubljene uzdahe“). . 

Ustanimo, ustanimo, moj slatki oče, i ne spavajmo 
više! Jer su do mene doprle takve vijesti, da više za 


2) Mržnja na grijeh, a ljubav za savršenošću. 

*) Grijeh po Božjem milosrđu oprošten pobuđuje nas na 
kajanje i revnost. , 

4) Misli na događaj, što ga sad navodi. 


45 


me nema ni mira ni počinka'), Ja sam već primila 
jednu odrubljenu glavu na svoje ruke, koja me je 
tolikom slašću opojila, da to ne može ni srce zami- 
sliti, ni jezik izreći, ni oko vidjeti, ni uho čuti, Tu se 
Božja odluka pridruži ostalim Njegovim tajnama, o 
kojima neću da govorim, jer bi bilo dugo. Pođoh dakle 
da posjetim onoga, o kojemu već čuste; i taj ga posjet 
toliko ohrabri i utješi, te se je ispovjedio i raspoložio 
veoma dobro, I molio me da mu obećam, da ću biti uz 
njega, kad se bude nad njim vršila pravda. To mu 
obećah i izvrših, Toga dakle danauranih k njemu 
prije zvona“); i to ga vrlo utješi. Povedoh ga k sv. 
Misi, i on primi sv, Pričest, koju do tada nije bio 
nikada primio. Njegova je volja bila potpuno pod- 
vrgnuta i prevedena volji Božjoj; samo se je još pla- 
šio, da li će sretno izdržati pri zadnjem času, Ali neiz- 
mjerna i žarka dobrota Božja divno ga prevari, jer 
mu ulije toliku želju i ljubav za Bogom, da nije znao 
stati bez Njega, nego mi je govorio: »Stoj sa mnom i 
nemoj me ostaviti; tako će mi jedino biti dobro. i 
umrijet ću zadovoljan.« I držao je svoju glavu na 
mojim prsima, Ja sam tada osjećala izvanrednu slast 
i divan miris njegove krvi koji je bio pomiješan sa 
mirisom moje krvi, koju svom dušom želim proliti za 
moga slatkog zaručnika Isusa, Moja se duša sve više 
ražižala, pak, kad zapazih nešto straha kod njega, 
rekoh mu: »Ne boj mi se, slatki moj brate, jer ćemo 
skoro na svatbu doći, Ti ćeš mi unići okupan u krvi 
slatkog Sina Božjega, sa slatkim imenom Isus, koje 
neka ti više ne pada s uma. A ja te čekam na mjestu 
pravde.« Promislite, moj oče i sine, da tada izčeznu 
svaki strah iz njegovog srca, a lice ostavi tuga te 


5) Od želje za spasenjem bližnjega, ' 
*) Kojim se zvonilo prije smaknuća, 

zasja veseljem i kao izvan sebe od radosti govoraše: 
»Odakle mi tolika milost, te je za me slast moje duše 
čekati na svetom mjestu pravde?« Promislite da je 
bio toliko prosvijetljen, te je stratište nazvao svetim 
mjestom, I još je govorio: »Ja ću poći odvažno i ra- 
dosno; i kad promislim, da ćete me Vi tamo čekati, 
čini mi se čekanje hiljadu godina.« A govorio je tako 
slatko i ponosno, da bi se srce ganulo na dobrotu 
Božju. 

Čekah ga dakle na mjestu pravde; čekah u nepre- 
stanoj molitvi pred Marijom i Katarinom Djevicom 
i mučenicom'), Tu sam molila i zaklinjala Mariju i 
rekoh joj, da ja hoću tu milost, da ga u onom zadnjem 
času prosvijetli i srce mu smiri, pak da ga vidim gdje 
se vraća svome Stvoritelju. Bi mi dano to slatko obe- 
ćanje, koje takvom slašću napuni moju dušu, da ni- 
jesam nikoga vidila, premda je tu bilo sakupljeno 
veliko mnoštvo naroda, 

Dođe on zatim kao krotko janje. Kad me vidi, na- 
smješi se i htio je da mu utisnem znamen križa, Kad 
ga primi, rekoh mu: klekni brate moj slatki, pripravi 
se na svatbu; do malo ćeš biti u vječnom životu. Spu- 
sti se divnom krotkošću, a ja mu otkrih vrat, prignuh 
mu se i spomenuh mu krv Jaganjčevu. Njegov jezik 
već nije drugo govorio nego: Isuse i Katarino! I dok je 
to govorio, ja primih u svoje ruke njegovu glavu, dr- 
žeći uprtu svoju dušu u Božju dobrotu i govoreći (za 


9nj): »Ja hoćul« 


Tada ugledah Boga-Čovjeka, kao što se gleda sun- 
čana svjetlost, Njegov je bok bio otvoren u koji primi 
njegovu krv; i u vatru svoje božanske ljubavi primi 
žarku želju njegove krvi. Kad primi njegovu želju i 


") Od ovog časa do svrhe ovog potresnog događaja svetica 
ostade u vrhunaravnom viđenju i zanosu. 

paši 


oteo oiseoesženih 


njegovu krv, primi i njegovu dušu i položi je u otvo- 
reni dućan svog boka, koji je pun milosrđa. Time 


pokaza vječna Istina da ga prima jedino iz ljubavi i. 


milosrđa, a ne iz ikakvog drugog razloga. O nepro- 
cjenjene li slasti gledati ondje dobrotu Božju! Koli- 
kom li milinom i ljubavlju čekaše onu dušu, koja se 


odijeli od tijela! Okrene prama njoj svoje milosrdne | 


oči kad dođe da uđe u bok Spasiteljev oprana u vla- 
stitoj krvi, posvećenoj Krvlju Sina Božjega. Tako bi 
primljen od Boga svemoćnoga; Sin, Mudrost, Riječ 
utjelovljena učini ga dionikom svoje raspete ljubavi, 
kojom On podnije, pokoravajući se svome Ocu, tešku 
i sramotnu smrt na korist ljudske naravi i ljudskoga 
roda; a Duh ga Sveti napokon smjesti unutra. 


On se tako slatko smjesti, da bi se ganulo hiljadu 
srdaca. A ne čudim se, kad je već kušao božansku 
slast. Okrene mi se kao zaručnica kad dođe do praga 
svog zaručnika, te pogledom i naklonima iskazuje 
svoju zahvalnost onima, koji je dopratiše, 

Kad on dakle bi tu smješten, duša moja otpočine 
u miru, opojena nekim svetim mirisom krvi tako, te 
nijesam nikako mogla dopustiti da mi isperu s odi- 
jela mrlje njegove krvi što me oškropiše, 

Kukavne li mene! Ne ću više ništa da govorim, 
Ostadoh na zemlji veoma mu zavideći. Čini mi se da 
je već položen prvi kamen'). Zato se ne čudite ako 
od vas drugo ne tražim, nego da se utopite u krvi 
vatru, što izvire iz boka Sina Božjega. Otresite se 
dakle, sinci moji preslatki, nemara jer je evo počela 
krv da teče i da prima život. Isuse slatki! Isuse 
ljubavi! Prev. A. Farčić. 


8) »Nove zgrade otkupljenja, kad G, Bog kod pravedne 
ljudske kazne čini da otskoči još veće njegovo milosrđe.« 
(Tomazeo). 

Ideje i pokreti 


Svećeničke nutrašnje potrebe: 


U zadnje vrijeme došle su mi pod ruku dvije knjige. U 
prvoj sarajevski svećenik, Dr, Ivan Dujmušić, pretočio je na 
hrvatski, pod natpisom »Srcelsusovo iSvećenstvo«, 
zamašnu knjigu, koju je dao na svijetlo P. Charrier, S. J., ali 
ju izvorno napisala francuska redovnica Alojzija Margarita 
Claret de la Touche s naslovom »Le Sacre-Couer et le Sacer- 
doce«, Knjiga je kao neki uvod u nadahnuto djelo obnove ka- 
toličkog svećenstva po presvetom Srcu Isusovu, o 'kojem je 
golemom poslu spomenuta redovnica, pod nadzorom i uz po- 
bude crkvenih prestavnika, izradila opsežan program i provela 
neke posebne ustanove. Slijedile su iz štampe i druge izvorne 
knjige pobožne redovnice, a još nijesu ugledali svijetla svi nje- 
zini rukopisi, No, što je glavno, misija redovnice oko duhovnog 


.napretka svećenstva pod stiješom Presvetog Srca, prešla je 


svoju zoru, tek osvanjuje dan, u koji će katoličko svećenstvo 
svega svijeta po novim milostima Srca Isusova obnoviti na- 
rode evanđeoskim životom. 

«O božanskom Srcu Isusovu i Svećenstvu, kako to izvorno 
crta gore napomenuta knjiga, ja sam pred par godina pisao u 
knjižici »Svjetska Svećenička Zajednica pri- 
jatelja Srca Isusova« (nabavlja se kod OO, Trećore- 
daca, sv, Ksaver, Zagreb), Preč, dr, Dujmušić koraknuo je ve- 
likim korakom naprijed, Svojom novom knjigom želi da hrvat- 
sko svećenstvo napoji na prvom vrelu ljubavi prema Srcu 


«Božjem, i time ga spremi i jače potakne na duhovni preporod 


svog naroda, jer zna da svi ljudski preporodi idu od duhovno- 
$a, a duhovno i Božje jedno je isto. 

Meni je bilo na pameti, da bi katoličkoj javnosti, a braći 
svećenicima posebno, prikazao sadržaj i veliku zamašnost te 
nove hrvatske knjige, ali na to misleći dopala mi u ruke knjiga, 
naime znani svjetski katolički časopis »La Vie Intellectuelle« 
(Juvisy, France), i to ovogodišnji brojevi, u kojima su ponaj- 
bolji francuski pisci svjetovnjeg i svećeničkog zvanja poveli du- 
boko ispitivanje o pitanju: koji su razlozi današnjeg 
bezboštva. Među ostalim razlozima koji se iznose kao 
uzroci modernog mahnitanja svijeta po mutnim vodama greš- 
nog života, upalo mi u oči najvećma ono što je iznio P. Bessie- 
res, S. J. Kako sam njegovo razglabanje o uzrocima modernog 

bezboštva uočio odmah nakon što sam prije na dušak pročitao 
zlatnu knjigu dr. Dujmušića, pomislio sam, da ću teško naći 
zgodnijeg načina kojim da upozorim i preporučim prijevod sa- 
rajevskog svećenika, do li da prikažem našoj javnosti ono što 
je P. Bessieres iznio kao najdublji razlog ljudskog otpada od 
Krista, 

Zapravo, P, Bessieres daje na svijetlo ne svoja lična opa- 
žanja, već opaske nekoć neimenovano$ župnika, 


koji sa rijetkom pronicavosti i auiktoritetom govori o samom, 


svećenstvu i uzrocima od njegove strane koji su doprinijeli da 
su se narodi nemilice udaljili od svog Života Isusa Krista, 
Spomenuti Pater razvezao je sa tim bezimenim župnikom 
razgovor koji je u suštini tekao ovako: 
Župnik, — Savremeno besboštvo je nastalo ovako: naj- 
prije se proti svećenstva pojavio pokret, što ga zovemo anti- 
klerikalizmom, Ovaj se pomalo izrodio u vjersko nehajstvo i, 


konačno, završio u očitom nevjerstvu. Istim putem, samo obr-. 


nuto, kod nevjerstva se čovjek vraća potrebi aki i traži da 
živi po njezinim zapovijedima, 

Pted koju. godinu moja je župa bila čisto protiv svećen- 
stva. I danas njena većina glasa na strani protivnoj vjeri, ali 
sad u njoj nitko ne »grakće« na svećenika, već ga, naprotiv, 
svak pozdravlja srdačno. Ni malo ne sumnjam, da je protiv- 
nost napram svećenstvu uglavnom odatle, što koli prosti svi- 
jet toli građanska ruka sude stablo po plodovima. 
Nevaljala sol nije samo nekorisna, već truje zemlju, 


Ja (Taj je P. Bessieres), — Dakle, gosp, župniče, vi mislite 
na loše svećenike,,, 


On. — Da, nažalost! Ja bi vam mogao primjerom nanizati 
župe koje je od davnine trovao loš primjer tih i tih samosta- 
na, ili ih je raskršćanio nevaljao svećenik, pače i grotulja tako- 
vih jadnika. Što se čuditi opadanju vjerskog života među svi- 
jetom, kad za devedeset i devet od stotinu svjetovnjaka sve- 
ćenik je mjerilo njihova vjerskog života, . Vjera svijeta 
stavljena je u svećenikovu riječ i u nje- 
gov život: Kad je svećenikova riječ protivna svećenikovu 
životu, tad svijet odbacuje i mrzi svećeničku riječ, Rijedak je 
zao svećenik,,, Ali ću naglasiti, da uprav osrednji svećenik 
više nanosi štete vjerskom životu nego li rijetki nevaljani sve- 
ićenik, Stari je račun: narod vrijedi koliko valja njegovo sve- 
ćenstvo, i još malo manje, Osrednji redovni i svjetovni kler 

stvara nevjernički narod, Svećenstvo, koje još samo vjeruje, 
rađa svijet koji a ma ništa ne vjeruje.,, 

Kler koji hoće da gospodari, hlepi za prvenstvom, voli 
svoje lagođdnosti, udvara se mogućnicima, u kratko, kler koji 
je malo požrtvovan i nizak u krepostima — ovo mi vjerujte — 
upravnim putem vodi narod k antiklerikalizmu, Najprostiji rad- 
nik kao i profesor matematike ovako računaju: Ovi nam pro- 
povijedaju Boga siromašnoga, poniznoga, umrtvenoga, koji se 
rodio u štalici, odgojio se u seoskoj radionici, bio prijatelj ma- 
lenih; Boga koji je jadikovao nad bogatašima, slavio siromahe, 
dvorio učenike, noge im prao,,, A oni?.,, Dakle oni varaju. 
sami ne vjeruju u svoje propovijedi,,, licemjerci su,, .Opa- 
žajte: u kojim je mjestima veći broj svećnika i redovnika, često 
je tamo antiklerikalizam iači ' 

Ja, — Znate li, velečasni župniče, kad bi mi svećenici bili 
i sveci, da nam se boriti i suzbijati čovječje strasti. Ko voli 
istinu, ide k svijetlu, a ko zlo živi, mrzi svijetlo. Krist je bio 
Bog, pa isto su ga mrzili.,, upravo radi njegove svetosti 
On —D& da... Narod slijedi svećenički život .., Vi 
navraćate vodu na moj mlin,,. Veliki broj mojih župljana koji 
su zenuli na svijet zadnjih pedeset godina, osobito mladost, 
koja je laicizirana do dna duše, ne znaju nego za alkohol, ženu 
i sport, Strasti je uvijek bilo kod ljudi. One su danas razgra- 
njenije nego prijašnjih vremena, Ali, molim, da li su te strasti 
naslijedile otpad od Boga ili su ga one spremile?.,, U anti- 
klerikalizmu prijašnjih godina nalazimo prvu klicu današnjeg 
javnog poganluka, Povod antiklerikalizmu u rije li većma u sa- 
mom kleru nego li igdje? + 


Ja, — Zaboravljate li i školu uvrstiti među rasadnike da- 
našnjeg nevjerstva? 
On. — Imam ja nju na pameti, kao i kasarnu, koja je, — 


vjerujte mom starom župničkom iskustvu — kojiput gora učiona 
nemorala i nevjerstva nego ista laička škola,., Nego da se 
ne udaljim od svog predmeta, imam kazati, svećenik koji je 
po Srcu Isusovu taj umije dobrano suzbiti zao utjecaj ka- 
sarne, 

Pijo XI, u svojoj enciklici govori o zlim i dobrim stranama 
škole, Ali je isti Papa kazao u Rimu, god, 1922,, nama svece- 
nicima; »Ako imamo dovoljan broj svetih svećenika, ostalo će . 
nadoći, a bez toga ne vrijedi ništa«, .,, Nijesu škole bez Boga 
dale današnji naraštaj koji je glasovao i utvrdio sadašnji laici- 
zam, Svi izbornici i izabranici god, 1880., koji su nam nametnul; 

bezbošku školu, izašli su iz škola, u kojima je vjerska obuka 
bila u visokoj cijeni, i kad je svaki učenik morao učiti vjero- 
nauk, No, po mom mišljenju, nije dosta učiti vjeronauk, već 
treba svetim životom zaljubiti učenika u nauk vjere. Valja da 
kroz svećenika Bog bude čovjeku osjetan, 
napose učeniku. Ne pravimo mi kršćane stavljajući im 
na kućni prag cedulju da su vjernici Kristovi, već utiskujući im 
na čelo znak svetog križa... Ovo ću vam prišapnuti: iz kojih 
su škola i zavoda izašli Volter, Enciklopedisti, građanstvo, ari“ 
stokracija, koji su spremili mjesto Velikoj Revoluciji? 

Ja —Pa i kraljevi, vlade, upravnici i svi koji su na čelu 
naroda imaju dio svoje krivnje radi današnjeg razvratnog bez- 
boštva. 

On, — Io tom ću ja kazati svoju. To mi nabrajate svje- 
tovnjake. Danas, kao i uvijek, svjetovnjaci-vjernici imaju po- 
što poto pomagati svećenike da se raširi duh Kristov. među 
narodima. Ali, ja pitam, nijesu li, općenito govoreći, svjetov- 
njaci u duhovnom životu vjerna slika i prilika svojih sveće- 
nika? Kad svjetovnjak po zlim plodovima sudi stablo; kad 
vjera mnogih počiva više na osjećajima i navikama nego li na 
uvjerenju; ili ju se drži radi kakovog ličnog interesa; ili da je 
njezin pakao zgodan ustuk protiv društvene razvratnosti; kad 
su rijetki ljudi poput Leona Harmela ili Filiberta Vrau koji su 
dušu položili za kraljevstvo Božje — onda pitam: ko je tomu 
kriv? Vjerujte, da mi nije ni na kraj pameti, da otvaram pro- 
cese proti moje i vaše braće svećenika,,, Ja samo iskrena 
ispitujem stvar koja mi kopa oči ima tnideset godina ,,. Vi me 
ne ćete očitovati, pa ću vam još govoriti.,, Vi spominjete: 
katolički laikat.., katolička elita.., Ali ko će to dati, ako 
li ne elita svećenika? Ko može dati ono čega nema?,., Eto, 
neka je katolička elita odgojena u našim zavodima. Pretposta- 
vimo, da će ona ustrajati u svojim mladenačkim i vjerskim idea- 
lima, Ali, pitam: da li će nam ona pomoći onoliko koliko na 
nju računamo? Zar nemamo slučajeva, da toliki iz redova kato- 
ličke elite kasnije postanu posebna »katolička kasta«, pasivna 
u pomaganju svećenika da obrati Kristu izgubljene ovcel 

Dakle, i u najboljem procvatu katoličke akcije pomoću 
katoličkog laikata, glavni posao. vjerskog života i duhovne 
obnove stoji na leđima svećenika, Svećenik je i u najbuj- 
nijoj katoličkoj akciji »svijetlo svijeta, sol zemlje, grad na 
brdu postavljen«, - : 

Ja: Pazite, velečasni župniče, da vas ne uhvatim u pro- 

tuslovlju, Vi ste često naglašivali, da se imamo poslužiti sa 
svjetovnjacima u vjerskom preporodu, 

On: Ko to poriče? Jest, ja sam to govorio, Ali ovo je moja 
naročita tvrdnja: glavni i najveći dio odgovornosti za današnje 
loše vjerske prilike nosimo mi svećenici. I svjetovnjaci su 
krivi, no puno manje od nas, Trebalo je među svjetovnjacima 
odgojiti vođe kršćanskog puka. Vođi su samo oni koji se u 
savjesti osjećaju odgovornim u teretu vjerskog preporoda... 
Koliko je danas takovih svjetovnjaka? Još uvijek mas ko sa- 
blasna noćna mora pritiska stari režim sa svojim absoluti- 
stičnim silama, Koliko on inače dobrih vjernika ne sledeni, 
od nas ne odaleči, pače pokojega odvuče u neprijateljski ta- 
bor!... Pitajmo se mi Božji službenici, da li smo u našim 
zvaničnim službama posve čisti od natruna tog starinskog re- 
žimstva? Ne vladamo li se možda na oltaru i drugdje kao 
Zeusi s Olimpa?.., Nije li onda kao potrebno periodično 
vjersko progonstvo, da nas dovede do poniznosti i stvarnog 
poznanja stvari! Vremenska sreća čovjeka uzgoropađdi, sol 
obljutavi i baca se pod noge. Svećenički komoditeti i nehaj- 
stvo uzore tlo i posiju antiklenikalizam, Ne kaže li nam 
povijest, da su se oluje antiklerikalizma redovito nađvile nad 
Crkvu onda, kad je ona prividno stala dobro. Vladavina po- 
božnog Karla X završila je s antiklerikalnom revolucijom u 
god. 1830., kao što iza volteranca Luje Filipa došla je Re- 
publika 1848, g., koja je priznavala i častila vjeru.., 

Ja: Ma dosta ste, gosp. župniče, rušili,., 

On: Eto, sad ću da gradim.. 

Kako da se riješimo neprijateljstva spram  svećensiva? 
Kako sam prije tvrdio, da kroz svećenika svijet ne voli vjeru, 
tako sada kažem, da najprije treba dignuti kler na visinu 
staleške svetosti, učenosti i organizirane discipline, To je put 
kojim ćemo opet privesti svijet k svećenstvu, 

Stvar nije u sebi laka, premda je jednostavna, Evo je: 
dajmo svijetu, prostom i školovanom, svećenika koji su za 
Krista požrtvovni do dna srca, koji proživljuju svoje Evan- 
đelje, koji u- Njega vjeruju poput koje starice, koji su zao- 
kupljeni misli, da je »došlo junačko doba Kristovo«, Ovakovi 
svećenici, bili redovni ili svjetovni, svaki u svom djelokrugu, 
osjećaju duhovne potrebe svog naroda. Blagi su i ponizni. 
Ne traže da na pozornici svijeta: igraju ulogu velikih ličnosti. 
Ne kažem da će se morati oblačiti kao sv. Benedikt Labre, 
jer ista vjerska pompa sviđa se narođu, kad je za Boga i 

kršćanski svijet, a ne za nas svećenike, koji smo prah i u 
prah ćemo se vratiti Ovi svećenici uklonit će se obmami 
taštine, ne će se okretati prama crvenim pojasima. Msgr, d Hulst 
pisao je, da su tvrdo srce, pohlepa za častii pre- 
vlasti glavne zapreke širenju Evanđelja. Moj je prešasnik 
razoružao antiklerikalizam dobrim dijelom ničim drugim do li 
obilazeći ulice. Svagdano ga se viđalo kako obilazi tamo i 
ovamo po ulicama, na kojima se otprije nije smio pojaviti 
svećenik, a da ne bude izrugan. Svakoga bi nagovorio; o 
svemu bi zapitkivao.., Svršilo je time, da su ga i najgori 
štovali, U njemu su vidjeli slatkog i poniznog Krista, kao 
što su Ga reimski radnici vidjeli u kardinalu Lisonu.,, Ovo 
zadržite u pameti. Kardinal je mrtav ležao na odru, Svijet 
iskreno zaplakan mimo nj je prolazio da ga mrtva počasti, Na- 
jednom jedan radnik izađe iz povorke, skine kapu i dva topla 
cjelova utisne u lice kardinalovo... 

Ovaj prizor vrijedi koliko čitava knjiga napisana na obra- 
nu vjere... Kad bi kardinal susreo toga radnika, pošao bi 
k njemu, stisnuo bi mu ruku, pozvao bi ga njegovim malim 
imenom, zapitao ga, kako mu djeca, koje on sve po imenu 
znao. Poznajem ja svoje ovce, kaže Isus, te i moje 
ovce poznaju mene, 

Ja: E, da, velečasni, srcem se osvajaju druga srca, 

On: Osvaja se ne samo srce, već ii duša, Sjetite se Augu- 
stina, velikog intelektualca, kojji o sebi svjedoči, da ga je 
privela k istini više dobrota Ambrozijeva nego li njegovo go- 
lemo znanje. Dakle uvijek: stablo i plodovi, 

Ne da s ovim ja odbacujem znanost. Fidesex auditu, 
Vjerujući imamo dužnost da dokažemo, kako je vjera stvar 
veoma lijepa, korisna, razumna, Usavršujmo se u naobrazbi, Ne 
žalimo troškova da pozovemo učene propovjednike... Ne- 
davno je supruga jednog inače veoma naobraženog, ali bojov- 
nog, neprijatelja vjere potajice mu prinijela moj »Župski Lisi«. 


Taj list naveo ga je da je došao na jedno naše vjersko pre-, 


davanje. Znate, što je na povratku kazao svojoj ženi: »Ah, da, 
i ja sam za onu vjeru koju propovijeda velečasni T.,, kao i 
za onu koju ima kanonik D., i fra B., ali za druge ne, Vjere 
drugih »velečasnih« nije priznavao, Gospodinova »pogreška« 
stoji u tom, da u vjeru gleda kroz svećenike, te ju voli ili 
mrzi kako mu se ona u svećeniku očituje, Neki drugi, veoma 
inteligentni, bezvjerac rekao mi je nakon jedne naše konfe“ 
rensije: »Kad bi na svim našim govornicama takove istine 

odzvanjale onakovim naglaskom, sav bi svijet pošao za va- 
ma«, Ja, što je moguće više, širim moj »Žunpski Glasnik«, On 
je moj vjerski priručnik, Turam ga u ruke mojih najboljih 
župljana. Oni koji put više mogu učiniti za vjeru nego li ja, 
S mnogih uzroka mi smo svećenici gotovo nepristupačni tamo 
gdje se izrađuju ideje: u radionicama, tvornicama, stovarištima, 
Sradilištima, a da i ne spominjem kazališta, salone, klubove, 
kavane... I tamo treba da svećenik radi, ali preko svojih za- 
mjenika-svjetovnjaka, Kad su oni poučeni, uslužni, uzorni, raz- 
biće mržnju na vjeru, probit će led vjerskog nehajstva. Uvijek 
dolazimo na isto: stablo i plodovi.., 

Ja: Zar će to srušiti antiklerizam? stvoriti vjernike? 

On: Odmah — ne.., Svijet će ljubiti svećenika, i ako 
još neće vjerovati. Za njega će se boriti (govorim iz iskusivaj. 
premda mu neće ići u crkvu. Dat će svoj doprinos za vjerske 
potrebe, a glasovat će za ljevicu iz staleške solidarnosti, na- 
vike, prirođene zlovolje napram šdominaciji župnika«, Naš pri- 
jatelj gosp. Desgranges napisao je u svojoj knjizi »Organi- 
zacija konferensija«, da se osamdeset i pet posto 
Francuza »bune na bilo koju vlast klera«, 


Ja: Sjećam se na nekog obraćenog profesora filozofije, 
koji mi je kazao: »Znajte, da nikad nećemo privoliti, da se 
povrati vlast župnika dli Isusovaca.,.« Ja sam odgovorio: 
»Župnici i Isusovci su prvi koji toga neće«. 

On: Hoće se još dosta vremena, da kod nas budu omo- 
gućeni jedan Mgr Nolens, velečasni Brauns, Mgr Seipel... 
No šta bilo, ovo je istina: oboriti vjersko nehajstvo i nevjer- 
stvo ne možemo prije nego li porušimo antiklerikalizam, U tom 
je označen naš postupak onim jednostavnim načinom koji glasi 
stablo poznamo po plodovima.,, Um se i srce za- 
jedno obraćaju na vjeru. Osvojit ćemo ih sada, kao i uvijek: 
dobrotom, uslugama, čudesima naše ljubavi. 
Krist je prije ozdravljavao, opraštao, zatim je propovijedao: 
cepit facere _et docere,., Sama razglabanja i do- 
kazi ništa neće uraditi. U ovom poslu svjetovnjaci često mogu 
više nego mi svećenici. Ja sam imao jednog učitelja tjelovježbe, 
Bio je »mali svetac«, Mogao je više nego moji kapelani, 
S mojim malim nitkovima — djecom samih socijalista i komu- 
nista, koji su pohađali kino i svoje patronaže, ali nikad za« 
virili u crkvu on je svaku večer obavio večernju molitvu, Svi 
su ga štovali i slušali, Njegovu su vjeru smatrali pravom vje- 

rom. Bonum et verum convertuntur Istina je u 
dobru. 

Ja: Nego, velečasni župniče, mogao bi ko ovim našim 
učenim razlaganjima zamjeriti, da smo zaboravili na ono što 
je bitno... 

On: Možda mislite na milost... da je obraćenje dar 
Božji? Ni časa ja to nijesam skinuo s uma. Pače o čemu drugom 
sam sve dosad i govorio nego o milosti! Zar nije prava nadna- 
ravna milost dar s neba — svećenik i svjetovnjak, koji na djelu 
živu i vježbaju se u evanđeoskoj poniznosti, zaboravi na sebe; 
koji se žrtvuju za bližnjega i »polažu dušu svoju za prija- 
telja svoga«, Takovi su opipna i vidljiva Božja mi- 
lost, koja svijetli i »potiče«, Što zar »buržujski« svećenik, 
i koji se bavi svjetovnim poslovima, ima pravo da kaže Bogu, 
kako to da je spora ili spava Njegova milost! 

Kad zemlju iskrčimo, tražimo najbiranije mladice da ih 
na nju presadimo, Kino, sport, udruženja, konferensije, pomoć 
nezaposlenima pokazuju da je vjera korisna i lijepa, te ju 
svijet zavoli. Ne dođu li roditelji na katekizam, doći će nji- 
hova djeca, Pokazat će se i pokoje obraćenje kojeg starijega. 
Ta će se obraćenja s vremenom množiti. Među ovim starijim 
»obraćenicima« i drugim katolicima izabraćemo »elitu«, koju 
ćemo »zagrijati« u zatvorenim duhovnim vježbama, u vjerskim 
hodočašćima, na kojima će župnik uzeti ulogu apostola Petra 
i Pavla, a koji njegov omladinac ili drugi organizirani katolik 
viršit će zadaću Jakova i Ivana, Nove Kristove vojnike valia 
poučiti o svagdanjoj i čestoj pričesti, podržavati u njima svetu 
vatru pomoću tako zvanog »individualnog apostolata«. Milost 
će Kristova raditi, ali, uvijek, pomoću nas svećenika, budući 
da.je Krist usposobio i toliko drži do svojih svećenika, da 
samo preko ljudi, to jest, preko svećenika, dijeli svoju milost. 

Završit ću sa Mgr D'Hulst-om. On je u ruinu 1872. g. držao 
duhovne vježbe pariškom svećenstvu, Evo što je na njima za- 
pisao u svoju bilježnicu: 

»Naš sveti (pariški) nadbiskup pita sebe, da li je ili nije 
moguće obratiti Pariz. On, misli da bi bilo moguće. Ja sam ioš 
odlučniji, da je moguće obratiti Pariz, ali pod uvjet, da svi 
pariški svećenici budu dobri, a nekoji među njima » sveti... 
Molio sam Majku Božju da nam udijeli nekoliko pravih svetaca. 
Nego sam počeo osjećati u sebi pitanje, koje me uvijek buni 
i smućuje: a zašto za sebe ne moliš da budeš svetac? Strašio 
sam se to moliti, jer sam se bojao da neću biti uslišan.« 

Ja: Dvije godine kasnije Mgr d'Hulst osokolio se da moli, 
da bude svetac, — nije uspjevao, ali je za to svagdano molio. 


* * * 


Duhovni život kod svećenstva jest najpreča potreba sa- 
dašnjice, Preko svećenstva kršćanstvo zatajuje na svojoj bla- 
gotvornoj misiji, Prividna izvanja nemoć kršćanstva da pre- 
obrazi svijet. možda je najdublji povod razgranjenju današnjeg 


.nevjerstva, Katolicizam u svom čovječjem dijelu pokazuje se 


vani preko njegova svećenstva. Lična nadnaravna vrijednost 
ima odlučni utjecaj na preporod svijeta. Neko je pravo kazao, 
da jedina žalost našeg doba u tom je, što nemamo svetih sve- 
ćenika, U audijenciji jednom svećeniku rekao je Pijo X.: Sva- 
ko zlo zavisi onama svećenicima. Kad bi svi 
svećenici bili ugrijani Kristovim žarom, sav 
bi svijet naskora postao katolički«, To je na- 
glasio i kardinal Sevin svojim sjemeništarcima;: »Svećen- 
stvo tražiod svakog misnikajednu višu, nad- 
naravnu dobrotu, koju zovemo svetoštu« 

To je i pučko mišljenje o svećenicima, 

Dva su se siromaha vozili u tramvaju; Jedan priča drugom: 
ja idem koji put u crkvu, Ja ne idem — umiješa se u razgovor 
neka gospođa, jer u njoj svećenici traže novaca. — Ma i sve- 
ćenici, gospođo, treba da jedu. — Ah, oni to ne trebaju! — 
Kako ne trebaju? — upita starac. — Zar su Sveti jeli koliko jedu 
današnji svećenici? — poviče gospođa. — A znate li, gospođo, 
da svećenik i svetac nije jedno isto! — Gospođa odvrati i za- 


vrši; ako nijesu Sveci, onda koga služe?.., (Vidi: L'ami du 


clerge, br, 43., god. 1934). 

Svećenici služe svetog Boga i njegova presvetog Sina, 
isusa Krista. Radi sebe i svoje službe imaju bit sveti. Oni su 
sjeme svetosti naroda, 

Knjiga — prijevod preč, Dr, Dujmušića radi o tom da se 
svećenici zagledaju u svoj uzor, Srce Kristovo, koje je naj- 
vjerniji sadržaj sve objavljene Istine i Života, Iz toga absolut- 
noga Ideala svećenici će kopirati sliku svog života i time se 
usposobiti da preko njih Krist kraljuje ne samo na nebu, već 
i na zemlji među ljudima, 

Uzmimo u ruke čitajmo, razmišljajmo knjigu Dr. Dujmu- 
šića. Ona će nam ulijevati misli i snagu da punom dušom ra- 
dimo i uspjevamo u obnovi kraljevstva Isusove ljubavi i pravde 
u našem hrvatskom narodu. 

Bajić o. Leonard. 

«Život s crkvom" 


Kad se sjetimo da je maše savršenstvo u tome da jedno 
osjećamo sa crkvom koja je mističko tijelo Kristovo, onda će 
nam biti jasno kako je svaki pothvat koji radi na tome da se 
što više razvije liturgijski pokret, za nas veoma važan, Za- 
pravo, liturgijski život jest život crkve. Kristova zaručnica .ma 
svoj vlastiti život kao što ga ima svako vitalno tijelo, Život 
toga mističkoga tijela nije drugo nego: davati hvalu Bogu. 
To je njezin cilj i zato ju je Krist ustanovio, No tu hvalu Bogu 
ona daje preko svoje molitve koja se zove liturgijska molitva, 

Čim kažemo da svaki kršćanin mora osjećati jedno sa 
Crkvom, tim smo ustvrdili potrebu da se svaki kršćanin mora 
pridružiti njezinoj službenoj molitvi, Zapravo preko te molitve 
mi najobilnije crpimo onaj duh koji provejava članovima mi- 
stičkoga tijela a koji nam dolazi od naše glave koja je Krist. 

To vrijedi za sve njezine molitve, a naročito za žrtvu svete 
mise, koja je ponavljanje golgotske žrtve na Kalvariji, kojom 
nam je Krist zaslužio milost, Krist živi u crkvi, i Krist je 
blago koje crkva dijeli svojim vjernicima. No, ako je ona go- 
spodarica toga blaga i ako ga ona hoće dijeliti vjernicima, to 
je najnaravnije da ga dijeli na onaj način na koji je to sna 
sama odredila. I naprotiv, ako se mi hoćemo da obilno obo- 
fatimo tim blagom, mi ga moramo primati kroz one kanale 
koje je Krist i crkva odredila. A mi znamo da nam Krist 
svoje milosti dijeli preko svojih sakramenata, koje je crkva 
obavila svojim liturgijskim molitvama, Zato je ispravno kada 
se kaže da živeći s liturgijom, obnavljamo Isusa u nama, i da 
bi maše nastojanje moralo biti oko toga da »učimo puk kako 
će da živi, osjeća, misli, žrtvuje i raste s Crkvom«, što biva 
preko razumijevanja svetih liturgijskih čina, Treba zato nau- 
čiti narod da živo sudjeluje svetim obredima u kojima se Krist 
nalazi i iz kojih Krista dobiva, : 

S velikim će veseljem cijeli hrvatski narod primiti divan 
pothvat našega suradnika, vel, gospodina Josipa Kirigina, koji 
jes Adventom počeo da izdaje tjednik koji je posvećen tuma- 
čenju liturgijske molitve.) Već smo na ovom mjestu govorili 
koliko se je liturgijski pokret razmahao po ostalim zemljama, 
naročito po Njemačkoj i to nastojanjem augustinijanca Panscha 


") Život s Crkvom«, Liturgijski tjednik, Hrvatska Ti- 
skara, Split, Godišnje 40,— Din, 

u Klosterneuburgu i prof, Guardinija u Berlinu,?) Ovaj drugi 
se može smatrati kao ideolog liturgijskoga života, dok je prvi 
njezin propagator, Svojim publikacijama koje se šalju u svijet 
na stotine hiljada, njemu je uspjelo da zagrije najšire mase za 
plodnu litungijsku ideologiju, Zahvaljujući njegovom nastojanju, 
zajedno sa nastojanjem redova kojima je liturgija draga baština 
(benediktinci, dominikanci i franjevci) danas njemački narod 
prema upulama svetoga oca ne moli preko Mise nešto drugo 
nego moli samu misu, i tako, zajedno sa svećenikom prikazuje 
Bogu onu žrivu koja je Bogu najmilija a nama najkorisnija. 

I kod nas se je govorilo mnogo o tome pokretu, pisalo i 
raspravljalo, I mi smo, kao glasnik duhovnoga života, smatrali 
da nema pravoga, istinskoga duhovnoga života bez liturgije. 
Zato smo uvijek u svim brojevima donašali članke koji su 
imali za cilj da vjernicima pokažu kako se odgaja duh na 
nepresušivom vrelu liturgijskog blaga. 

Ali tek iz Dalmacije, u kojoj je najviše razvijen smisao za 
liturgiju i u kojoj se je liturgijski duh najjače sačuvao, morala 
je sazrijeti ideja jednoga jačega zamaha. Gosp. Kirigin je svo- 
jom publikacijom ispunio jednu veliku prazninu 1, ako uspije, 
kako se čvrsto nadamo da hoće, on će biti sretan što će za 
nekoliko godina moći kazati da je uputio naš narod.u svele 
liturgijske čine i naučio ga aktivnije sudjelovati u žrtvi svete 
Mise, a to je veliki uspjeh, 

S nekom nostalgijom se prenosimo u prvo doba kršćanstva 
kada je duh Kristov bio svjež u dušama vjernika, Znamo iz 
povijesti da se je taj duh neprestano napajao svetim liturgij- 
skim činima i da je u liturgiji nalazio svoju snagu. Liturgija 
je. bila ona tajna sila koja im je davala poleta i jakosti da se 
mogu odhrvati borbama koje su morali pretrpjeti protiv pro- 
gonitelja vjere. Baš zato i svi vidimo da će i naš sadašnji 
narod dobiti jakost kršćanskoga duha preko te snage, preko 
liturgije, 

Uistinu svaki dan nad našim selima kao i nad našim gra- 
dovima izvire sunce svijetla i topline, Ali govorim ne toliko 
o materijalnom suncu koje nam izlazi i zalazi na nebeskom 
obzorju, već radije o onom nevidljivom suncu koje je pokretač ' 
i snaga svega. Sveta misa, koja se svagdano obnavlja na našim 
oliarima po svim našim i najzabitijim selima, jest najveći đo- 


* ?) Ovih dana je izašlo u našoj nakladi njegovo divno djelo 
»Sveti znakovi«, a dobiva se za 5.— Din. 

Bađaj za nas. Ali baš zato što se taj veliki događaj svagdano 
obnavlja, mi smo nekako navikli da u njemu ne gledamo ništa 
neobična, čak ništa nanočita za nas. Pa kao što i ono zemalj- 
sko sunce koje nam izlazi svaki dan nije ništa naročita za nas, 
makar da znamo da bez njega ne bismo mogli imati niti ži- 
vota, tako smo navikli smatrati i ovo nebesko sunce kao nešto 
obično, makar da smo uvjereni da bez njega nema života 
milosti. : 

Sva zadaća i sva ambicija naših župnika mora biti u tome 
da vjernike otresu od te navike i da ih nauče uistinu cijeniti 
veličinu događaja koji im oni sami donose svaki dam u njihovo 
siromašno selo, 

Kako bi bilo lijepo kad bi se povratila ona stara vremena, 


u kojima su vjernici smatrali da ne smiju poći na rad prije 


nego su prisustvovali liturgiji i prije nego su se nahranili kru- 
hom anđela. Svakako će ovaj pokret liturgije mnogo tome 
doprinijeti, i vjernici će se tada, kad zađu u sve duhovne 
ljepote liturgijske molitve, više zagrijavati za ono što do sada 
nijesu znali i u što nijesu bili upućeni. Time će se naučiti da 
osjećaju jedno s Crkvom, ' 

Nije ni potrebno spominjati da se to osjećanje s crkvom 
kod mnogih izblijedilo radi toga što je nestalo duha liturgije. 
Od vremena reformacije čovjek se je povukao u subjektivru 
svoju ličnost pa je izgubio svaki smisao za zajednicu bilo to 
naravnu bilo nadnaravnu. Vraćanje k liturgijskom pokretu jest 
ujedno vraćanje onom duhu zajednice koji je svojstven mi- 
stičkom tijelu crkve. Taj duh zajednice se je najbolje sačuvao 
u liturgiji, u službenoj molitvi crkve. Zato osjećamo kod nekih 
svečanosti disharmoniju između osjećaja vjernika i osjećaja 
koji provejava liturgijskom molitvom, kao na pr. kod sveča- 
nosti koju smo nedavno slavili, naime svečanosti Bogojavljenja. 
Kako je poznato ova je svečanost nesamo u istočnoj već i u 
staroj zapadnoj liturgiji bila jedna od najvećih svečanosti pa 
se čak smatrala kao najveća svečanost, veća nego sam Božić. 
Dosmatski razlog toga bio bi u tome što je za nas važnije da 
nam se Bos objavio nego da nam se je rodio. Preko objavljenja 
dolazimo do Boga. 

Kao stara tako i sadašnja liturgija Bogojavljenja sjeća nas 
triju čina, preko kojih nam se je Krist objavio. U liturgiji toga 
dana se govori o objavljenju Krista svetim mudracima iz Isto- 
ka; govori se zatim o objavljenju Krista iz neba kojim je preko 
golubice nebeski otac objavio čovječanstvu u času Kristova 

krštenja da je to njegov sin ljubljeni; govori se zatim o čudu 
u Kani Galilejskoj, kojim se je sam Krist objavio kao Bog, 
koji može da po volji pravi čudesa, Liturgija je sva ta tri 
objavljenja sakupila u jedno i predstavila nam na razmišljanje, 
Radi toga blagdan objavljenja otskače u svoj svojoj ljepoti, 
i nije čudo da se još.i danas taj blagdan slavi s najvećim 
sjajem u istočnoj liturgiji, 

Nažalost, kod mnogih su dva druga momenta sasma iščezia, 


. tako da bismo jedva mogli naći vjernika koji bi znali da se 


u liturgiji Bogojavljenja govori i o krštenju Kristovom i o nje- 
$govom prvom čudu. No zato bi trebalo da ovaj časopis, koji 
ima za cilj da osvijetli liturgijsku godinu, te momente maro- 
čito naglasi. Žao mi je zato da urednik samo s par riječi pre-. 
lazi preko toga, pa se zaustavlja samo na tumačenju prvoga 
momenta, naime poklona Triju Kralja. Međutim, ovo nije pri- 
govor, već je ovo još jedan razlog kako je divan pothvat i te 
kako potreban da što bolje zađemo u duboko značenje du- 
hovnoga blaga koje nalazimo u liturgiji, pa zato s velikim 
veseljem pozdravljamo ovaj pothvat preporučujući vjernicima 
da ga s ljubavlju prime, H. Bošković, 


Književnost 


J. Koenig: La Vierge de Lourdes, lumičre des incredules, 
guide des croyants, str, 348, sijena 15 fr., P. Tequi, €diteur, 
Paris, — Prikazavši u kratko tok lurdskih ukazanja, i ispripo- 
vijedavši nekoliko čudesa, auktor izvodi apologetske zaključke 
za razne vrsti nevjernika i lijepe pouke za vjernike, Lurd 
uistinu pruža bogatu riznicu za jedno i za drugo, i auktor iz 
te riznice lijepo, uvjerljivo crpi dragulje apologetske i duhovne, 

G, Humeau: Les plus beaux sermons de s. Augustin, reunis 
et traduits par G. Humeau, tome III, 436 str., cij. 15 fr., Bonne 
Presse, Paris, — U svim svojim djelima velik je sv, Augustin. 
A u svojim govorima on je neposredan, Oni su neposredni i 
prigodni tumač njegovih misli i osjećaja, I uvijek će biti lijepo 
ići slušati ga, Nažalost sami njegovi govori teško su prislu- 
pačni jer su redovito izdani među ukupnim njegovim djelima, 
a i latinski mije svakome poznat. I nema boljega dokaza za 
visoki vjerski život današnjih Francuza nego ova mogućnost, 
da remek-djela katoličke misli kroz vjekove tako obilno i 
luksuzno opremljena mogu izdavati, Ubinam sumus! Poznavao- 

cima francuskoga jezika, a osobito svećenicima, kojima topli 
i sadržajni govori Augustinovi mogu poslužili za vlastite go- 
vore, toplo preporučamo. Sva tri sveska 45 franaka zapadaju. 

Asumpcionisti su prošle godine i. svijetu pokazali veličinu 
i ljepotu svojih prvih utemeljitelja i otaca. Zadnji put smo 
već recenzirali život utemeljitelja njihova O, d'Alzona, a evo 
smo odmah zatim dobili u izdanjima Pariške Dobre Štampe 
život O, Picarda, nasljednika O, d'Alzona u upravi kongrega- 
cije, prisodom njegove stogodišnjice rođenja, I ako obilan 
(560 str,), auktor O, Lacoste priznaje, da je to tek esquisse 
njegove ličnosti i djela, I uistinu O. Picard je bio za svoga 
života lično i kao poglavar svoje kongregacije u središtu borbe 
između crkve i antiklerikalizma u Francuskoj, pa da se njega 
prikaže treba i sve te borbe, prilike i ljude prikazati, I ako 
je položio oružje baš uoči najžešće borbe, kada je izgledalo 
da je protivnik potpuno pobijedio, 1903. g., ipak je ostavio 
uz brojnu i duhovno i intelektualno jaku kongregaciju, i oružje 
koje i danas vodi borbu za Krista u Francuskoj, a to je 
kuća Dobre štampe,.s osobito poznatim kat, dnevnikom +La 
Croix«, Život svakako interesantan i poučan za sve a osobito 
za javne katoličke radnike, I ako auktor uz aktivnost prikazuje 
t veliku dušu o. Picarda, ugodna je intimnost i kontemplativna 
ljepota duše suutemeljiteljice asumpcionistkinja časne Majke 
Terčse- Emmanuel (1816.—1888. god.), koju nam iznosi jedna 
redovnica asumpcionistkinja, a izdala ista kuća Bonne Presse 
u Parizu. S pravom knjiga nosi naslov: mistikinja XIX, vijeka, 
kad je sami glasoviti Msgr. Gay, njezin duhovni vođa za 40 
god, rekao o njoj: »nisam poznao dušu: kojoj :e Bog toliko 
govorio«, i »siromašno malo stvorenje, koju je Bog toliko lju- 
bio, da joj i anđeli treba da zavide«, 

P. M. Baron, S. J,:: Douze retrais du mois, str, 364, cij. 
fr, Maison de la Bonne Presse, Paris. — Važnost mjesečnih 
rekolekcija nije potreba isticati. Teže je pitanje kako ih oba- 
viti, Auktor pruža jako lijepi i sistematski malerijal za 12 
mjesečnih rekolekcija. Uzevši jedan predmet, a taj je posebno 
lijepo izabran, o njemu najprije pruža meditaciju, prema njemu 
onda ispituje prošli mjesec i odlučuje za slijedeći mjesec, u 
svakom čini različite čine u odnošaju sa pripravom na smrt, 
zaključuje s Posvetom i na koncu naznačuje knjige za duhovno 
čitanje kroz mjesec, vazda u vezi sa uzetim predmetom, Od- 
lično provedeno, pa se svima koji obavljaju mjesečnu zehalek: 
ciju posebno preporuča. 

H, Kiirschner; Životopis Dr, Josipa Langa, biskupa, Zagreb 
1934, nakladom odbora za gradnju Doma biskupa Langa, sir. 
72, cij. 3 Din. — Bogu hvala, uzdahnuli smo kad smo primili. 
ovaj novi životopis svetoga biskupa Langa, Ipak se njegov kult 
podržava i širi. Kako bi se drugi narodi ponosili s ovako 
svjetlim likovima, i šta ne bi uradili za njefovo poblaženje, 
A mi smo tako indolentni prema našim veličinama, Sigurno 
je zahvalna učenica svetoga biskupa htjela da pridonese svoj 
obol proširenju njegove ili bolje Božje slave, I toplo ga je 
napisala, pa će ovaj životopis i polučiti svoju svrhu, 


R. Jolivet: Dieu soleil des esprits, la doctrine augustinienne 
de lillumination, Bibliothčque Augustinienne, str, 220, cij, 18 
fr,, Desclće de Brouwer et Cie, &diteurs, Paris. — Pisac, 
priznati stručnjak na filozofskom polju, s poznatem spremom 
raspravlja o središnjoj filozofskoj misli velikoga Augustina u 
velikom problemu spoznaje o rasvjetljenju, svjetlu Božjem u 
nama, Skoro sve samim riječima Augustinovim složeno! 


P. R. Garrigou-Lagrange, O, P.; Le sens du mystšre et le 
clair-obscur intelectuel, nature et surnaturel, str, 344, cij. 20 
fr, Desclće de Brouwer et Cie, &diteurs, Paris. — Filozof, 
teolog i mistički pisac prvoga kalibra G. Lagrange i u filozof- 
skim pitanjima vazda vidi veze s teologijom i mistikom i ide 
na temelje, dno majvećih i najtežih problema. Ne boji se otaj- 
stva t, j. svjetlosti odozgora, koje je tako jako te naša pamet 
pred njim potamni, već ga dobro luči od tame, koja dolazi od 
materije, pogreške ili grijeha, koja je ispod svjellosti našega 
razuma, I o toj tami i svjetlosti otajstva, o tom clair-obscuru 
njeđovom, s jednom rijetkom invencioznošću raspravlja u ovoj 
knjizi, primjenjujući tomističko riješenje različitim pitanjima 
vrhunaravnim i naravnim. 

G, Van Noort: Tractatus de Ecclesia Christi, V-am editio- 
nem curavit J, P, Verhaar, P, Brand, edit., Hilversum Hollan- 
dia, str, 254, cij. 4,25 ing, fl, — Između toljkih traklata o crkvi 
Kristovoj ovaj se ističe kratkoćom i konciznošću, a ipak pot- 
punošću i solidnošću nauke, I oprema je holandijska, 

Dr. St. Frankl: Doctrina Hosii de notis Ecclesiae in luce 
saeculi XVI considerata, str, 188, Romae Fr, Pustet, biblio- 
pola, — U, vrijeme velikog razmaha proučavanja historijskog 
razvijanja dogma i ovaj prilog brata Poljaka o svojem zemljaku 
pridonosi svoj dio rasvjetljenju tako važne točke o Crkvi, 
naime o oznakama prave crkve Kristove, 

De Raemacker, Introductio generalis ad philosophiam et ad 
Thomismum, Louvain, E. Warny, rue Vesale 2, — Profesor na 
univerzi u Louvainu pruža u ovom djelu prvi uvid u tomističku 

filozofiju. Iznosi najprije u kratkim potezima povijest filozol- 

skih sistema; raspravlja, zatim, opširnije o tomističkoi školi te 
daje podrobnu definiciju filozofije. Djelo je od velike prak- 
tične vrijednosti, jer, nesamo da nas upućuje u sve stare i 
suvremene sisteme, već nam iznosi i sve važnije svjetske tilo- 
zofijske publikacije, revije i knjige kao i filozoiska društva. 
Zato je ova knjiga prvi uvod u filozofiju, 


La philosophie chrćtienne, Juvisy »Ceri«, — U zadnje se 
vrijeme mnogo raspravlja u Francuskoj o mogućnosti i o biti 
kršćanske filozofije. Diskusija je postala življa otkad je gosp. 
Brćhier zanijekao mogućnost kršćanske filozofije. Njegove 
tvrdnje su najprije izazvale g. Gilsona, profesora na Sorboni, 
koji je u svojim kritičkim publikacijama o »Duhu sređovječne 
filozofije« historijski dokazao da kršćanska filozofija postoji. 


Kasnije je poznati filozof Maritain tu nepobitnu historijsku ' 


činjenicu obrazložio spekulativnim razglabanjem u lijepoj svo- 
joj brošuri »La philosophie chrćtienne« kao i u mnogim drugim 
studijama, A god. 1933. je »Tomističko društvo« organiziralo 
svjetski kongres tomista, na kojem se raspravljalo o tom pi- 
tanju, i ova knjiga donosi te rasprave po stenografskim 
bilješkama. 

Summa theologica,  Deutsch-lateinische  Ausgabe, Pustet, 
Salzburg, M, 8. — Neobično razmahan tomistički pokret, koji 
je zahvatio u zadnjim godinama sve narode, potakao je nje- 
mačke akademičare da se dadu na prevođenje teološke sume 
sv. Tome akvinskoga. Ovaj prijevod, koji je povjeren domi- 
nikancima i benediktincima, izrađen ije najsavjesnije i najtoč- 
nije. Njemačkom tekstu nadodan je i latinski original uz obilne 
historijsko-kritičke bilješke, koji olakšavaju razumijevanje sa- 
moga teksta, tako da ovaj pothvat, koji će opsezati 36 volu- 
mena od kakvih 500 stranica svaki, predstavlja jedno monu- 
mentalno djelo za njemačku katoličku mladež koja je došla 
do spoznaje da treba poći ma čiste izvore tomističkoga siste- 
ma. Kako je poznato, isti pothvat poduzeli su Francuzi otrag 
nekoliko godina, pa i sami Česi, H.B. 
ooo pe pe e ej jj O O EE OPE 

S dopustom Starješina, — Tiskara Braće Krah, 
Zagreb, Ulica Pavle Radića 9. 


Hrvatsko Kolo — Književno-naučni zbornik, Redovno izda- 
nje Matice Hrvatske, 1934, — S bolnom simpatijom se susre- 
ćemo u ovogodišnjem Kolu s naslovnom slikom neprežaljenog 
učenjaka, čovjeka i rodoljuba don Frane Bulića. Veoma je 
dobro učinilo uredništvo što je na taj način odalo poštovanje 
mužu, koji je u zadnjim decenijima možda najviše zasluga ste- 
kao za afirmaciju i kršćanske i hrvatske kulture i čiji lik 
treba da trajno svijetli i današnjim i budućim našim genera- 
cijama. Od naučnih priloga u ovom zborniku treba napose 
istaknuti poveću radnju dra. Karamana: »Po ruševinama staro- 
hrvatskog Solina«, U toj se radnji tako jasno ističe vjersko 
obilježje naše narodne prošlosti, 


UREDNIŠTVO JE PRIMILO: 


Actes de S, S. Pie XI, tome V (1929, prvi semestar), texte 
et traduction frangaise, Maison de la Bonne Presse, Paris, 278 
str., cij, 4 fr. — Ovaj je svezak osobito važan jer sadrži tekst 
Lateranskog ugovora i konkordata između kraljevine Italije i 
sv, Stolice, ; 

Ch. Marchand: La faillite initiale du Protestantisme 
(apercu histori,ue et doctrinal), Collection »Je sčme«, P. Tequi, 
čditeur, Paris, str. 258, cij. 10 fr, — Historijski i dogmatski po- 
gled na protestantizam i kalvinizam i njihovu temeljnu po- 
grešku, pomanjkanje auktoriteta. 

J, Doyen: Cloches intćrieures, meditations sur _quelques 
vćritćs salutaires, Collection »Je seme«, P. Tequi, Editeur, Paris, 
str, 230, cij. 10 fr, — Nekoliko razmatranja o vrlo važnim te- 
mama, više u formi eseja. 

Ch, Marcault: Realisons message du Sacre-Coeur, str, 128, 
cij. 4.50 fr., Desclće de Brouwer et Cie, Paris (Vlle). — Ap=l 
Francuzima da ostvare poruku Presv, Srca, koju je sv. Marija 
Margareta Alacoque isporučila Ljudevitu XIV., da stavi sliku 
bož. Srca na zastave i gravira u oružje svoje vojske. a ono će 
učiniti da pobjedi sve neprijatelje... 

Dr. O. A. Crnica: Glavni dogodaji iz povijesti preslavne 
Gospe od Zdravija Split—Dobri, str. 100, cij. 5 Din. Izdala 
uprava Svetišta Gospe od Zdravlja, Split—Dobri. 

